Rašić: Moj sin sigurno nije znao da je tuča organizovana, škola je radila u ponedjeljak ⋆ Balkan PlusBalkan Plus\n24.02.2021 u 20:03\nOtac povređenog mladića – političar Nenad Rašić u izjavi za KoSSev danas je ponovio da ne želi da prejudicira i da čeka završetak istrage i sudskog postupka. Međutim, kako kaže, ukolko se ispostavi da je tuča bila dogovorena, njegov sin sigurno nije bio upoznat sa tim.\n„Pokazao mi je sa Fejsbuka objave i slike u kojem mu je rečeno bilo, a on je sve vreme mislio da je šala. Jer mu je prvooptuženi – maloletnik koji sad simulira neku povredu, rekao – ‘čekamo vas sutra’. Moj sin se nasmejao, misleći da je to bila šala. On uopšte nije imao pretpostavku da bi tako nešto moglo da bude organizovano“, kaže za KoSSev Rašić.\nKomentarišući izjavu predsednika Srbije da je reč o zakazanoj tuči mladića 20 na 20, Rašić kaže da je u grupi koja je napala njegovog sina i njegove drugove bilo i onih koji su završili srednju školu pre više godina, te postavlja pitanje:\n„Šta će deca koja su završila školu ispred škole sa bokserima i čekićima?! Čak i da se ispostavi da je neko iz jedne i druge grupe zakazivao nešto, to ne znači da deca iz drugih škola, ili deca koja su završila školu, imaju razloga da budu ispred škole sa pajserima, čekićima, bokserima“.\nPonovivši da ne želi da prejudicira, stavio je akcenat na to da je tuča najavljivanja od strane, kako je rekao, „jedne grupacije“ na društvenim mrežama.\nUpravo zato, kako kaže, nemoguće je poistovećivati dve grupe – „mora da postoji jasna razlika“.\nPredsednik Srbije, Aleksandar Vučić, sinoć je, komentarišući incident u Lapljem Selu izjavio da ima saznanja o tome kako se sve odigralo – „ko je zakazivao tuču, ko se sa kim posvađao, kako je tekla svađa oko devojke“.\nRašić danas za KoSSev ne isključuje mogućnost da je prethodno bilo razmirica.\n„Klinci su to, verovatno da jeste, to je normalno da ima nekih razmirica u smislu – sviđa mi se ona devojka ili ova, ali je bitno činjenično stanje, da je ovaj udario mog sina bokserom, to je hladno oružje, naneo mu je teške telesne povrede“.\nVučić je ujedno sinoć izjavio da u ponedeljak nije radila škola, već da je bila online nastava, tako da je sin Nenada Rašića s namerom došao na zakazanu tuču.\nRašić demantuje ove navode, kaže da se može lako zaključiti da je nastave bilo na osnovu toga da je pored dečaka, ispred škole bilo i devojčica.\n„Na žalost na onom snimku se vidi sa strane puno devojčica, tj. dece koja su izašla iz škole. Sad još ako Vučić oceni da je normalna procedura da i devojčice učestvuju u tim organizovanim tučama onda stvarno je prevazišao sebe“,\nRašić je ujedno potvrdio za KoSSev da su u ponedeljak uhapšeni mladići kako iz jedne tako i druge grupe.\n„Četiri momka koji su se branili, koji su pokušali da odbrane mog sina tad su uhapšena“.\n„Od jednog takvog duhovnog čoveka očekivao bih mnogo mnogo više“\nIguman manastira Visoki Dečani, Sava Janjić koji je u ponedeljak osudio napad na sina Nenada Rašića, danas se ponovo oglasio i poručio da je iz „proverenih informacija“ Kosovske policije i „obaveštenih“ međunarodnih izvora saznao da se u ponedeljak u Lapljem Selu nije dogodio „linč“, kako je sam to prethodno opisao, već da je reč o sukobu „dve grupe politički suprotstavljenih mladića“.\nJanjić takođe tvrdi da je Nenad Rašić neposredno nakon incidenta sa liderima kosovskih Albanaca „dogovorio spin o navodnom linču zbog političkih razloga i time obmanuo javnost“.\nUjedno je poručio da mu je žao što je lično bio „obmanut ovim spinom koji samo pokazuje koliko su mladi izloženi političkim igrama neodgovornih ljudi koji se bave politikom zbog borbe za moć i pohlepe, a ne iz brige za srpski narod“.\nKako je dodao, ovi navodi nemaju veze sa podrškom bilo kojoj političkoj opciji jer „kao Crkva ostajemo čuvar duhovnog jedinstva svih Srba za čiji se opstanak borimo“.\nNenad Rašić je, uprkos tome što mu je novinar KoSSev portala u više navrata ponovio da je ove navode izneo iguman manastira Visoki Dečani, Sava Janjić u objavi na Fejsbuku, izrazio sumnju da su to njegove reči i odbijao da ih prokomentariše.\nMeđutim, nakon što je u toku razgovora pročitao izjavu igumana Visokih Dečana u medijima, kratko je poručio:\n„Ako je ovo tačno, mada sumnjam, mogu da Vam kažem da je žalosno što tako nešto može da pomisli da bih radio na spinu, maltene, koristeći svog sina kao žrtvu. Od jednog takvog duhovnog čoveka očekivao bih mnogo, mnogo više, to je sve što imam da kažem“.\nPodsetimo, u ponedeljak je ispred škole u Lapljem Selu došlo do tuče u kojoj je povređeno više lica, a među kojima je i sin Nenada Rašića.\nU reakcijama koje su potom usledile prištinski zvaničnici su događaj opisali kao napad na Rašićevog sina i povezali ga sa Beogradom i Srpskom listom, a isto su učinili i pojedini opozicioni predstavnici u srpskim sredinama na Kosovu i u centralnoj Srbiji.\nSa druge strane Rašić se u nešto umerenijim izjavama ograđivao da odgovore treba da da istraga, da očekuje „super profesionalnu istragu“, kako je čuo od policijskog zvaničnika, ali je istovremeno u više navrata svedočio o premlaćivanju svog sina, o tome da je u pitanju dobro dete, mirno i vaspitano, da on nije izazvao tuču, već da je napadnut.\nIzrazio je jaku sumnju u političku pozadinu, ne nužno same tuče, već klime koja je prethodila, a u kojoj se on žigoša kao izdajnik od strane predsednika Srbije i Srpske liste. Sa druge strane, Srpska lista i srpski državni vrh, uključujući i predsednika Srbije, demantovali su ove navode, navodeći da je reč o tuči mladića koja je prethodno bila dogovorena.\nPredsednik Srbije je i danas komentarisao tuču u Lapljem selu u prisustvu srpskog patrijarha Porfirija a odgovarajući na pitanje TV Pink o tome da je i iguman Dečana, arhimandrit Sava Janjić, uz roditelje uhapšenih mladića ranije, potvrdio istinitost tvrdnji o zakazanoj tuči. Da je reč o tuči koja je prethodno bila dogovorena potvrdio je danas za KoSSev i komandir policijske stanice u Gračanici, Bratislav Trajković.


završeno veštačenje po nalogu vlade\nNenad Kis\t 28.04.2021. 12:48h\nPriča se o tome, da je neadekvatno lečen i istražuje se ko je odgovoran za to što je posle operacije odveden u kuću bez adekvatnih uslova za dalji oporavak. Leopoldo Luke i Avgustina Kosačo koji su bili odgovorni za lečenje najboljeg fudbalera sveta svih vremena, sve je izvesnije, biće uskoro na optuženičkoj klupi. Njima se na teret stavlja zanemarivanje pacijenta u procesu oporavka i njege - što je dodatno uticalo na naglo zdravstveno pogoršanje i smrt.\nUgledni argentinski TV kanal Todo Notisijas imao je uvid u spise koji su izdali sudski lekari i koji u još teži položaj stavljaju Lukea i Kosačo. Njih dvoje mogli bi, u svetlu novih dokaza, da odgovaraju za ubistvo iz nehata za šta im po argentinskim zakonima preti izmđu osam i 25 godina zatvora.\nArgentinska Vlada je bila inicijator dodanog veštačenja Maradonine smrti, a izveštaj kaže da je "El Pibe" umro od srca i hroničnih problema koje je imao sa bubrezima i jetrom.\nDijego Armando MaradonaDijego Maradonafudbalsmrtlečenje


Film produkcije „Essentis“ koja je dobila najviše novca na konkursu MKI skinut s programa | ZA media\nFilm „Srbija – 100 godina nakon Soluna“ produkcije „Essentis“ nije emitovan na Radio-televiziji Srbije (RTS), iako je to bilo predviđeno projektom za koji je ova produkcija dobila najviše novca – 4,9 miliona dinara, na konkursu Ministarstva kulture i informisanja (MKI) u 2018. godini.\nNaime, prošle nedelje, u programskoj šemi objavljenoj na sajtu RTS-a najavljeno je da će film u trajanju od 45 minuta biti prikazan 27. decembra u 14.24 sati, na Drugom programu RTS-a. To se nije desilo. Na pitanje UNS-a zašto film „Srbija – 100 godina nakon Soluna“ nije prikazan, u RTS-u su rekli da „pomenuti sadržaj nije, niti će biti emitovan, jer nisu ispoštovane interne procedure RTS-a“. UNS-u u RTS-u nije odgovoreno o kojim procedurama je reč, ko ih nije ispoštovao, kao i da li bi film “Srbija – 100 godina nakon Soluna” bio emitovan da su one ispoštovane.\n„Po našim saznanjima, to će biti emitovano na drugoj televiziji“, rečeno je UNS-u u RTS-u.\nU firmi ne znaju imejl, vlasnik produkcije ne odgovara na pitanja\nNa telefonski poziv UNS-a, u firmi „Essentis“ rečeno nam je da nema nikog ko bi u ime ove firme odgovarao na pitanja, da pitanja pošaljemo na imejl, ali da oni trenutno ne znaju tačno na koji. Osim firme, UNS je pozvao vlasnika firme „Essentis“ Vladimira Đurića, koji se nije javljao. UNS mu je zatim poslao pitanja, na koja ni četvrti dan ne odgovara. Potvrda nije dokaz da će medijski sadržaj biti emitovan? Kako bi dokazala da će film „Srbija-100 godina nakon Soluna“ biti emitovan na RTS-u, produkcija „Essentis“ je uz prijavu na konkurs podnela i potvrdu RTS –a, koju je potpisao tadašnji odgovorni urednik redakcije „Aktuelnosti“ Dragan Stojanović. Na pitanje UNS-a da li je ova potvrda dovoljan dokaz da se film „Srbija-100 godina nakon Soluna“ emituje, u RTS-u su rekli da to znači da su „zaintereovani“.\n„Načelno smo dali saglasnost, pod uslovom da sadržaji ispunjavaju programske standarde Javnog medijskog servisa“, rečeno je tada UNS-u u RTS-u.\nMeđutim, film na RTS-u i uz njihovu potvrdu, prošle nedelje nije emitovan. Inače, ponedeljak je bio poslednji dan da projekat, koji je na Konkursu MKI dobio 4,9 miliona dinara, bude završen, a film emitovan.\nTrajanje filma četiri puta kraće\nU prijavi na konkurs produkcije „Essenis“, u koju je UNS imao uvid, navodi se da će igrano-dokumentarni film „Srbija-nakon Soluna“ trajati 180 minuta, kao i da se očekuje, nakon emitovanja filma na RTS-u, „uvećanje znanja i informisanosti o ulozi srpske države u Prvom svetskom ratu, njenom razvoju u periodu od sto godina, kao i njenoj aktuelonoj ulozi u evropskoj i međunarodnoj politici“. Suprotno tome, u programskoj šemi RTS-a stoji da film koji je trebalo da bude emitovan traje 45 minuta, odnosno četiri puta kraće od onoga što je stoji u projektu produkcije „Essentis“.\nReditelj ne učestvuje u projektu; Promenjen vlasnik produkcije\nKljučni učesnici ovog projekta, kako se navodi u prijavi, su producent Tatjana Lukić, scenarista Miloš Rajković i reditelj Ivan Živković. Živković je sredinom oktobra rekao da neće učestvovati u realizaciji ovog projekta.\n„Nisam više deo tog projekta, mi smo našu saradnju okončali, pre svega zbog nemogućnosti usklađivanja termina. Ne znam tačno zašto, produkcija je imala pretpostavljam svoje turbulencije, ja sam u međuvremenu krenuo da radim svoje stvari i neki prozor vremena u kome je to bilo moguće je prošao. Verovatno sam i ja kriv, jednako kao i oni, ali rastali smo prijateljski. Nismo nikada imali ugovor, to je sve više bio dogovor i koliko znam taj projekat nastavlja da se radi“, rekao je tada Živković.\nPre toga, početkom septembra, produkcija „Essentis“ je promenila vlasnika. Umesto dosadašnje vlasnice Tatjane Lukić, ujedno i producenta projekta, na sajtu Agencije za privredne registre (APR), upisan je Vladimir Đurić, poznatiji kao „Đuro Mornar“. Međutim, kada ga je UNS pozvao, Đurić je negirao da je vlasnik firme „Essentis“.Osim Živkovića i Lukić, ključni učesnik projekta je i Miloš Rajković, inače nekadašnji član Saveta Regulatornog tela za elektronske medije (REM).\n„Essentis“ ne proizvodi medijske sadržaje, nema zaposlene, niti isplaćuje honorare\nPodsetimo, UNS je nakon raspodele sredstava projektima na prošlogodišnjem konkursu MKI utvrdio da „Essentis“ ne proizvodi medijske sadržaje. U prijavi na Konkurs ove produkcije stoji, da je u prethodnoj godini proizvela „video spotove i promo materijale“, ali ne i medijske sadržaje. Takođe, UNS je utvrdio da „Essentis“ od 2014. godini nije imao zaposlene, niti isplaćivao honorare. U prijavi na konkurs ove firme navodi se da je broj zaposlenih (ukupan broj stalno zaposlenih i honorarnih saradnika) 15. Prema evidenciji Agencije za privredne registre (APR), ova firma je u 2014. bila neaktivna. Prema finansijskim izveštajima sa sajta APR-a u 2015. i 2016. i 2017. godini produkcija “Essentis” nije isplaćivala novac fizičkim licima po osnovu autorskog i ugovora o delu, što znači da nije isplaćivala honorare. Još jedna sporna činjenica je to što u prijavi ove firme stoji da, u delu „tehnički kapaciteti“ , poseduje HD kameru Panasonic AF100, komplet Nicon i Laica optiku, nelinernu montažu, rasvetu i tonsku opremu. Međutim, u istoj prijavi, u delu budžeta „operativni troškovi“, navedeno je da će firma, kako bi realizovala projekat, potrošiti više od 2 miliona dinara za kameru, stative, kontrolni monitor, tonsku opremu, rasvetu, „specijalne efekte“, „izradu i najam scenografije i rekvizita“, „specijalne efekte“, „najam montaže“…\nNovinarska i medijska udruženja su u avgustu prošle godine poslala pismo ministru kulture i informisanja Vladanu Vukosavljeviću i pozvala ga da ispita da li su opravdane njihove sumnje da je bilo nezakonitosti u prijavi i realizaciji konkursa i raspodele. Da bi navodi iz pisma udruženja „o potencijalnim nedostacima i propustima pri dodeli sredstava na konkursu“ bili provereni, Vukosavljević je početkom avgusta rekao da je formirana Radna grupa MKI i da će ona sutradan saopštiti zaključak. Do danas, zaključak ove Radne grupe nije saopšten.\nPovraćaj novca, ukoliko „Essentis“ ne opravda projekat\nU zaključcima Radne grupe MKI, u koje je UNS imao uvid, navodi se da „prihodi firme nisu deo projektne dokumentacije“, te da se u prijavi na konkurs „traži broj stalno zaposlenih i honorarnih saradnika što znači da podaci u APR-u i prijavi ne moraju biti identični“, kao da je „komisija mogla da konstatuje da predlagač projekta poseduje visoke stručne i profesionalne reference“. „Sva sredstva koja je firma ‘Essentis’tražila za proizvodnju medijskih sadržaja, moraju po realizaciji projekta biti pravdana. U suprotnom, na osnovu potpisanog ugovora Ministarstvo će tražiti povraćaj sredstava“, navodi se u zaključcima Radne grupe, koji su dostavljeni ministru.\nKategorije: Vesti\tTagovi: Essentis, Film Srbija - 100 godina nakon Soluna, Ministarstvo kulture i informisanja, UNS\tKomentari\nZavičajni muzej Knjaževac sa velikim zadovoljstvom obaveštava javnost da je Dušica Živković, muzejski savetnik etnolog, dugogodišnji kustos i direktor ovog...\nUhapšen Boranin osumnjičen da je uzgajao indijsku konoplju, zaplenjeno 90 kilograma zasada\nSedmi uspon na Tupižnicu u čast donora (VIDEO)\nGradski karate klub “Zaječar” na Fudokan prvenstvu Srbije\nPovećanje nataliteta je najvažnije za budućnost Zaječara (VIDEO)\nOd srede, 23. septembra suzbijanje larvi komaraca na teritoriji Zaječarskog okruga\nOsam medalja za Pauerlifting i bodi bilding sportski klub “Knjaževac”\nU 15 sati i 30 minuta zvanično počinje jesen\nU utorak, 22. septembra bez struje Lasovo i deo Kotlujevca\nEtnolog Dušica Živković dobitnica nagrade Etnografskog muzeja “Borivoje Drobnjaković” 23/09/2020\nUhapšen Boranin osumnjičen da je uzgajao indijsku konoplju, zaplenjeno 90 kilograma zasada 23/09/2020\nSedmi uspon na Tupižnicu u čast donora (VIDEO) 23/09/2020\nGradski karate klub “Zaječar” na Fudokan prvenstvu Srbije 23/09/2020\nPovećanje nataliteta je najvažnije za budućnost Zaječara (VIDEO) 23/09/2020


PRO.PR konferencija ove godine i u Sarajevu - Marketing Mreža\nREGION – U Sarajevu, u Olimpijskom hotelu Holiday, od 3. do 5. novembra održaće se 19. izdanje međunarodno PRO.PR konferencije.\nImajući u vidu da su odnosi s javnošću ključni faktor transparentnosti, da se nalaze u vremenu transformacije, te da ne postoji niti jedan međunarodni događaj u oblasti odnosa s javnošću, za PR stručnjake biće ovo prilika da čuju kako regionalna, međunarodna, tako i domaća iskustva.\nSvoj dolazak na konferenciju potvrdio je i Francis Ingham, izvršni direktor PRCA kao i predsednik indijskog udruženja za odnose s javnošću Ajit Pathak.\nPored keynote govornika, program predviđa panele o temama; transformacije u komunikaciji, digitalni izazovi u kominikaciji, interne komunikacije u vreme promena, šta klijenti očekuju od agencije, te šta agencije očekuju od klijenata, a učesnike očekuje ukupno 15 predavanja.\nU sklopu konferencije dodeljuje se i prestižna PRO.PR Globe Awards čiju nominaciju podržavaju i ističu četiri komunikacijska svetska udruženja (PRCA, IPRA, ICCO, CIPR).


Italijani negoduju: Amazonov uređaj koji prati ruke zaposlenih | Ekonomist\nKompanija Amazon patentirala je elektronski sistem koji omogućava da se putem narukvice prati kretanje ruku zaposlenih u skladištima tokom njihove smjene, što je izazvalo negodovanje u Italiji.\nUređaj treba da se nosi blizu šake, kako bi “emitovao vibracije” tokom kretanja ruke zaposlenog. Amazon je naveo da su spekulacije o patentu pogrešne, jer neke kompanije već koriste ručne skenere tokom inventara.\nTaj koncept je izazvao negodovanje u Italliji, posebno kod predsjednika vlade Paola Đentilonija, koji je ocijenio da je “izazov raditi kvalitetno, a ne s narukvicom”.\nLider stranke Liga Sjevera Mateo Salvini je rekao da čovjek “nije rob” i dodao da treba da se vrati dostojanstvo rada, jer mnoge multinacionalne kompanije vrše pritisak na zaposlene koje eksploatišu.


Gradonačelnik Mirko Ćurić rekao je da Gradska uprava gradi ambijent i pretpostavke kako bi Trebinje bilo prepoznato kao mjesto otvorenih perspektiva i velikih razvojnih mogućnosti.\nĆurić je tokom obraćanja na svečanoj sjednici Skupštine grada povodom krsne slave Grada Trebinja i Sabornog hrama – Svetog preobraženja Gospodnjeg rekao da je virus korona svojevrsno iskušenje u kome se se trebalo opredijeliti prema kulturi, sportu, privredi, socijalnim programima.\n„Ono što smo uradili je da smo nastavili sve da podržavamo u skladu sa situacijom u kojoj se nalazimo, ali da nam je i dalje najbitnije zdravlje“, rekao je Ćurić.\nOn je istakao da je Trebinje na pravom putu jer je to mjesto u koje se rado dolazi, ali i ostaje.\n„Posljednjih dana mnogi turistički gradovi nam zavide zato što smo prepuni turista, ali to je zahvaljujući svim građanima Trebinja, jer su oni zajedno sa nama iz Gradske uprave napravili takav ambijent da Trebinje pogoduje svima“, naveo je Ćurić.\nTrebinje je danas, naveo je Ćurić, postao siguran grad za sve njegove građane, ističući da je započeo preobražaj „koji smo najavljivali u svim oblastima života i rada“.\n„Moram da istaknem da se veliki broj projekata ostvario i ostvaruje uz izdašnu pomoć i izvanrednu saradnju sa vladama Srpske i Srbije“, kazao je Ćurić.\nPrema njegovim riječima, uvjeren je da su svi prethodni uspjesi rezultat pozitivne atmosfere i prevaziđenih podjela iz ranijeg perioda.\n„Trebinje je otvorilo vrata i svima pruža šansu. Svako onaj ko donosi nove ideje, novu kreativnost, nova rješenja i novi kapital ima našu bezrezervnu podršku“, poručio je Ćurić.\nGradonačelnik je naglasio da posebno raduje činjenica da je Trebinje danas grad u kome si vidi i osjeća nova energija i novo htjenje.\n„Zato ovu krsnu slavu doživljavamo kao ličnu inventuru, kao okretanje sebi i dobru u nama, kao pogled u budućnost, kao preobraženje, nadu i spasenje“, kazao je Ćurić.\nOn je rekao da je zbog trenutne epidemiološke situacije ovogodišnje obilježavanje Svetog preobraženja organizovano u užem krugu ljudi.\nSvečanoj sjednici prethodilo je polaganje cvijeća na Spomenik braniocima Trebinja od 1991. do 1996. godine, te Sveta argijeresjka liturgija u Sabornom hramu sa lomljenjem slavskog kolača.


Sajam "Tržnica ideja" i konferencija "Pravo dece na kulturu" - Dan u Beogradu\nNaslovna » BG svaštara » Sajam „Tržnica ideja“ i konferencija „Pravo dece na kulturu“\nAh Neša 7. decembar 2011. BG svaštara Postavite komentar\nAmbasada Švedske, u saradnji sa C31 – Centrom za razvoj kulture dečjih prava, Fondom B92, KC „Rex“, KCB i Muzejom grada Beograda, 8. i 9. decembra biće organizovana konferencija „Pravo dece na kulturu“ i Školski sajam kulture „Tržnica ideja“ u KCB (Kolarčeva 6).\nNa konferenciji (8. decembar od 13.00 do 17.00) će biti predstavljeni primeri dobre prakse koji pokazuju na koji način edukativni programi u muzejima i institucijama kulture mogu da upotpune i obogate proces učenja u školi, sa namerom da se podstakne saradnja između škola i institucija kulture. Takođe će biti predstavljena iskustva iz Švedske i Srbije u realizaciji edukativnih programa koji su koncipirani prema ciljevima obrazovnog sistema i Konvenciji Ujedinjenih nacija o pravu decu na kulturu i participaciju.\nTim povodom, Helen Laršon, ataše za kulturu Ambasade Švedske izjavila je: „Želimo da istaknemo značaj uspostavljanja bliske komunikacije i saradnje između institucija kulture i obrazovnih institucija, kao i mogućnost da takva saradnja predstavlja veoma važan resurs za nastavnike i škole“.\nŠkolski sajam kulture „Tržnica ideja“ (9. decembar od 10.00 do 17.00) je pilot projekat u kome će muzeji, kulturne institucije i organizacije imati priliku da školama i nastavnicicma predstave svoje edukativne programe. Cilj je da se ispitaju mogućnosti dublje saradnje između škola i muzeja, kao i da se stvori ponuda obrazovnih programa koje bi beogradske škole mogle da uvrste u godišnje planove nastavnih i vannastavnih aktivnosti.\nKonferencija će se odvijati na engleskom jeziku uz simultano prevođenje. (danubeogradu.rs)\nTagovibg svaštara deca kcb konferencija sajam\nPrethodni Treći Merlinka festival\nSledeći Izdato više od 208.000 „Bus plus“ kartica


Danas predsednički i parlamentarni izbori u Čileu - Radio 021\nArhiva » Vesti » Radio 021 19.11.2017\nBivši predsednik Čilea Sebastijan Pinjera glavni je kandidat za pobedu na predsedničkim izborima, zakazanim uporedo sa parlamentarnim, koji se održavaju u nedelju.\nRadio 021 nedelja, 19. novembar 2017. | Tanjug\nKako navodi agencija AP, oslabljena ekonomija i druge nedaće centrističko levičarske vlade sadašnje predsednice Čilea Mišel Bašele, "podgrejali" su sećanja na Pinjeru, koji je poziciju predsednika napustio sa vrlo lošim ugledom.\nPinjera je obećao da će pokrenuti "agresivan" investicioni plan, kako bi se izborio sa usporenom ekonomijom, koja beleži godišnji rast od 1,5 odsto pod trenutno predsednicom.\nPinjeri u korist može ići i slab odziv, jer je glasanje ove godine na dobrovoljnoj bazi, nasuprot izbora 2012. godine, kada je bilo obavezno.\nDekan Univerziteta u Santijagu, Marselo Melja, ocenjuje da će Pinjera pobediti "jer levičarske vlade nisu uspele da ispune svoja obećanja i probudile su prevelika očekivanja".\nAnketa sprovedena u septembru i oktobru ukazuje na to da Pinjera ima dvostruku prednost nad najbližim protivnikom, ali da mu i dalje fali do 50 odsto podrške, pa je i više nego izvesno da će biti i drugog kruga.\n"Ljudi baš i ne vole Pinjeru, ali to vide kao brak iz koristi. Misle da Pinjera može da postigne ekonomski rast i poveća zaposlenost, tako da čak i da ga ne vole, odlučni su da ga izaberu za predsednika u drugom krugu", rkeao je politikolog Patrisio Navia sa Univerziteta u Njujorku.\nU nedelju, uporedo sa predsedničkim izborima, održaće se i izbori za gornji i donji dom Kongresa.\nBlic nedelja, 19. novembar 2017.\nParlamentarni izbori Predsednički izbori Izbori\nRezultati izbora u Bavarskoj: Težak udarac za Angelu Merkel\nNedeljnik pre 54 minuta\nOkončana drama u Kelnu, savladan otmičar


RTS :: Blokbaster u Mančesteru – Mesi dovodi "svece" na megdan Gvardiolinim "građanima"\nFudbal Blokbaster u Mančesteru – Mesi dovodi "svece" na megdan Gvardiolinim "građanima"\nsreda, 24. nov 2021, 17:16 -> 18:25\nRetko kada imamo prilike da gledamo fudbalsku utakmicu koja jasnije otelotvoruje onu najveću od svih fudbalskih antiteza – sistem protiv individualca. U ovoj borbi učestvovali su mnogi kroz decenije fudbala, iako je delovalo da je stvar rešena kada se krajem osamdesetih pojavio Milan Ariga Sakija. No, brzo su se dogodili i "galaktikosi" (jedni, pa drugi...) i sve se vratilo na početak. Sistem protiv individualca, Mančester siti protiv Pari Sen Žermena, novo spektakularno poglavlje borbe koja će trajati koliko će trajati i fudbal...\nOvo je duel superklubova par ekselans. Verovatno najbolji trener na svetu (možda i svih vremena) protiv najboljeg fudbalera sveta (možda i svih vremena). Pa još 21 vrhunski fudbaler i još jedan apsolutno elitni trener. Svi na jednom mestu. Delom fudbalska utakmica, delom nešto što liči na plakat jednog od Marevelovih filmova. Pa još sa boljim vizuelnim efektima u svakom novom nastavku...\nS druge strane, Pari Sen Žermen ima individualni kvalitet koji verovatno nije manji nego što je to imala ijedna ekipa u ovom veku (vodeći se istom politikom, Real Madrid je pedesetih godina sakupljajući individualni talenat sebe izgradio kao najveći klub sveta, pa zašto to ne bi uspelo sada i Francuzima, pomislio bi neko...).


Tadija Dragićević - Blic Sport\nNovak obožava OVU PESMU! Đoković u društvu bivšeg košarkaša Zvezde uživao na koncertu OVOG PEVAČA u Crnoj Gori! /VIDEO/\nNovak Đoković koristi svoje slobodno vreme kako bi trenirao, ali i da se odmori od napornog rada na terenu.\nBraća blizanci, košarkaši, nekadašnji članovi Crvene zvezde Strahinja i Tadija Dragićević uživaju u danima nakon karijere.\nTadija Dragićević na probi u Turskoj\nIskusni krilni centar Tadija Dragićević nalazi se na probi u Ješilgiresunu.\nNOVI ANGAŽMAN Nekadašnji kapiten Zvezde pojačao Aris\nNekadašnji kapiten košarkaša Crvene zvezde Tadija Dragićević pojačao je redove grčkog prvoligaša Arisa, objavio je klub iz Soluna.\nSKANDAL Tadija Dragićević napao sudiju, arbitar završio u Hitnoj!\nKošarkaši Budućnosti pobedili su Jedinstvo u Bijelom Polju sa 72:60, a meč če biti u senci skandala koji je napravio Tadija Dragićević.\nBudućnost savladala Igokeu\nKošarkaši Budućnosti trijumfovali su u poslednjem meču 24. kola ABA lige, protiv Igokee sa 89:74.\nTadija Dragićević MVP ABA lige u januaru\nKošarkaš Budućnosti Tadija Dragićević proglašen je za najkorisnijeg igrača u januaru u Jadranskoj ligi, objavljeno je na sajtu tog takmičenja.\nTri po tri: Koji igrači su nezadovoljni, a koji srećni napustili "večite"?\nDoskorašnji košarkaš Partizana Danilo Andušić je pre nekoliko dana objavio kako nezadovoljan napušta voljeni klub. Nije ovo jedini takav slučaj koji je potresao večite rivale, kod kojih je bilo i nekih sjajnih rastanaka.\nTadija Dragićević MVP 13. kola Jadranske lige\nKošarkaš Budućnosti Tadija Dragićević imenovan je za najkorisnijeg igrača (MVP) 13. kola Jadranske lige, saopštila je regionalna liga.\nBlicsport saznaje: Podgoričani se pojačavaju, Tadija Dragićević u Budućnosti\nKošarkaš Tadija Dragićević novo je pojačanje podgoričke Budućnosti, saznaje "Blicsport", a neće biti novih stranih pojačanja, iako je sve bilo spremno za dolazak Dežuana Samersa.\nIsplaćena trojica bivših igrača, Zvezda skida BAT blokadu\nKošarkaški klub Crvena zvezda moći će da registruje pojačanja posle ukidanja blokade BAT od strane FIBA.\nTadija Dragićević potpisao za Strazbur\nBivši košarkaš Crvene zvezde Telekom Tadija Dragićević novi je član Strazubura, ekipe koja će pokušati da se domogne Evrolige kroz kvalifikacije.\nKošarkaši Zvezde nisu spavali zbog poraza od Uniksa\nKošarkaši Crvene zvezde vratili su se iz Kazanja nakon revanš meča polufinala Evrokupa i eliminacije od Uniksa porazom od 84:67, koja im je teško pala.\nDragićević: Da nam je neko ponudio ovoliku pobedu pre meča, prihvatili bismo oberučke\nKošarkaš Crvene zvezde Telekom Tadija Dragićević izjavio je da i dalje ništa nije gotovo u polufinalu Evrokupa, iako su crveno-beli u prvom meču savladali Uniks sa 63:52.\nKatić: Ostaje žal za većom razlikom, nisam u potpunosti zadovoljan igrom\nKošarkaš Crvene zvezde Raško Katić rekao je da nije u potpunosti zadovoljan igrom svog tima protiv Lijetuvos Ritasa i da ostaje žal što nije izborena ubedljivija pobeda.\nTadija Dragićević: Kako stoji Partizan sa hokejom? Da i oni nešto osvoje ove godine\nKošarkaš Crvene zvezde Telekom Tadija Dragićević našalio se na račun Partizana posle pobede crveno-belih u večitom derbiju od 63:57.\nSimonović: Mlađi igrači su dobili šansu, u Kupu Koraća nema favorita\nKošarkaši Crvene zvezde plasirali su se u polufinale Kupa Radivoja Koraća rutinskom pobedom (81:62) nad ekipom Borac Mocart sport i u borbi za finale igraju protiv kragujevačkog Radničkog, a Marko Simonović i Tadija Dragićević ističu da nema favorita za trofej.\nDragićević do kraja sezone u Zvezdi: Radujem se povratku, imamo odličan tim\nCrvena zvezda Telekom je i zvanično dobila novo pojačanje, pošto se na Mali Kalemegdan vratio Tadija Dragićević.\nDragićević otišao iz Efesa\nKošarkaš Anadolu Efesa Tadija Dragićević napustio je taj klub, saopšteno je na sajtu turskog tima.


Dojče banka isplaćuje 0,75 € dividende po deonici › Made-in-Germany.rs\nDojče banka će predložiti da se akcionarima isplate dividende od 0,75 eura po deonici za poslovnu 2013. godinu, iste kao i za 2012. finansijsku godinu, prenosi agencija „Frans pres“.\nProšle godine banka je ostvarila neto profit od ukupno 1,08 milijardi eura, znatno više u odnosu na 2012. godinu, kada je profit bio 315 miliona eura.\nMeđutim, banka je u četvrtom kvartalu 2013. godine razočarala investitore, zabeleživši gubitak od 965 miliona eura, koji se pojavio kao rezultat jednokratnih troškova.\nIzvršni direktori Dojče banke Anšu Jain i Jirgen Fičen, oprezni su u pogledu prognoza za tekuću godinu, kako navode, zbog brojnih izazova u vidu parničnih troškova i rasta investicija.\nOd MiG na 01/02/2014 / AKTUELNO / Ostavite komentar\nKonkurs za pronalaske, dizajnerska rešenja i tehnička unapređenja


Vesti online / Slobodno Vreme / Auto-moto / Saab pretvara avione u automobile\nVazduhoplovni gigant Saab planira da se vrati u automobilsku industriju, a nova kompanija trebalo bi da bude predstavljena na proleće naredne godine. Saab je sve do 90-ih prošlog veka proizvodio i avione i automobile, ali se onda podelio nakon što je Dženeral Motors otkupio "zemaljsku" sekciju.\nGigant u avio-svetu se vraća na scenu i u automobilskom svetu\nNa žalost, svima je dobro poznato da je Saabovo automobilsko odeljenje završio u stečaju i da je sada u rukama švedske kompanije NEVS koja će zadržati ime, ali će proizvoditi samo električne automobile zasnovane na modelu "saab 9-3".\nTakođe, turska vlada je kupila licencu za proizvodnju svoje verzije automobila.\nNaime, Saab je razvio jedan od najmodernijih radara za lovac "gripen" koji može da detektuje predmete minimalnih dimenzija na velikim udaljenostima.\nJasno je da to znači da se Šveđani okreću autonomnim vozilima, ali se još ne zna koji će proizvođač automobila dobiti pristup vojnoj tehnologiji i za koliko novca.\nAUTO-MOTO VIDEO: BMW koji se za 30 sekundi pretvori u...\nAUTO-MOTO Ne uključujte klimu čim startujete automobil, evo zašto


U Bileći održana promocija projekta “Dušu nisu ubili” - Moja Hercegovina\nPočetna / U Bileći održana promocija projekta “Dušu nisu ubili”\nU Bileći održana promocija projekta “Dušu nisu ubili”\n19. Februara 2018. 23:16\nBILEĆA- Promocija projekta “Dušu nisu ubili” koji se sastoji od istoimenog dokumentarnog filma i knjige svjedočenja, autorke Mire Lolić Močević, i istoriografske monografije “Zatiranje Srba u Bosni i Hercegovini u 20.vijeku” autora istoričara Drage Mastilovića održana je večeras u Domu kulture “Jevto Dedijer” u Bileći.\nMira Lolić-Močević na promociji u Bileći (Foto: Moja Hercegovina)\nRiječ je o projektu koji kroz niz potresnih svjedočenja predstavlja istorijski prikaz stradanja koje je srpsko civilno stanovništvo preživljavalo tokom 20. vijeka.\nPrilikom izrade projekta autori su se koristili dostupnom dokumentacijom, a ono što je specifično jeste to da se u ovom filmu i knjigama nalaze svjedočenja porodica koje su tri puta stradale u jednom ratu.\n“Zatiranje Srba u Bosni i Hercegovini u u 20. vijeku je istorijska monografija, istorijsko viđenje onoga što se srpskom narodu dešavalo u 20. vijeku. Ovdje je ona istorija koju nismo učili u školama od 1945. godine na ovamo, zato što je ideologija željela da srpski narod unizi i kroz pogrešnu istoriju koju smo učili. A ja sam u knjizi “Dušu nisu ubili” pripremila i obradila svjedočenja 59 srpskih stradalnika, a ono što im je zajedničko da su sve te porodice stradale tri puta u jednom ratu, ali stradale su kao civili”, rekla je Lolić-Močević na večerašnjoj promociji.\nU cilju pripreme projekta autorka se bavila istraživanjima na koje su sve načine stradali Srbi, ko su bili ljudi koji su počinili te zločine i kada su otvoreni prvi logori.\nMira Lolić-Močević je istakla da je veoma važno gajiti kulturu sjećanja na stradanja srpskih civila, a posebno se osvrnula na stradanje preko 20.000 srpske djece u logorima NDH koji su bili jedini logori za djecu u svijetu.\n“Ja često kažem, zamislite da je negdje u svijetu stradalo 20.000 ptica, čime bi to bilo proglašeno, a mi o stradanju te srpske djece vrlo malo znamo”, rekla je Lolić-Močević.\nAutorka je, navodeći neke od najvećih srpskih stratišta, posebno istakla logor Garavice kod Bihaća u kome je u ljeto 1941. ubijeno 14.000 srpskih civila o čemu se takođe ništa ne zna.\nOna je istakla da nema naroda u Evropi koji je kao Srbi tri puta stradao u jednom vijeku.\n“Mi moramo da se izliječimo od zaborava koji vlada među nama jer nama neće biti dobro dok ne počnemo da poštujemo svoje žrtve. Broj žrtava srpskog civilnog stanovništva u tri rata je million ljudi. Mi smo stradali kao što nije stradao nijedan narod”, naglasila je Mira Lolić-Močević.\nOna je zaključila da cilj projekta nije poziv na bilo kakvu osvetu, već samo širenje istine o stradanju srpskog naroda i pokušaj da se u svijet pošalje jedna drugačija slika o tome.\nNakon Gacka i Bileće, projekat će biti promovisan sutra i u Muzeju Hercegovine u Trebinju.\nOznakeprojekat dusu nisu ubili promocija


Bosch analiza: sve značajniji pomaci u oblasti sistema za asistenciju vozačima - PLUMRACE\nNovi 1.5-litarski dizel motor debituje u Opelu Grandland X\nVeliki napredak: nova Bosch dizel tehnologija nudi rešenje problema...\n3. 05. 2018. Comments (0) Views: 561 Bezbednost, Industrija\nBosch analiza: sve značajniji pomaci u oblasti sistema za asistenciju vozačima\nPomoć pri parkiranju i sistemi naglog kočenja na vrhu su lestvice popularnosti\n Sistemi za pomoć pri parkiranju se kao deo standardne opreme već ugrađuju u većinu automobila.\n U Nemačkoj je u 2016. godini svaki treći novi registrovani putnički automobil je imao ugrađen sistem naglog kočenja.\n Udvostručen je procenat novih automobila u Nemačkoj sa sistemima asistencije pri kretanju u kolovoznoj traci.\n Sistem pomoći pri gužvama u saobraćaju stigao je na tržište kao prva delimično autonomna funkcija.\n Bosch očekuje prodaju u vrednosti od dve milijarde evra u 2019. godini zahvaljujući sistemima asistencije vozaču.\nLjudi koji danas kupuju nova kola u Nemačkoj i Evropi sve više značaja pridaju ugrađenim elektronskim sistemima za asistenciju vozaču. „Postoji očigledan trend: uskoro će biti uobičajeno da kola budu opremljena sistemima za asistenciju vozaču kao što je to sada slučaj sa radiom i ESP sistemom“, kaže član Upravnog odbora kompanije Bosch, dr Dirk Hohejzel, govoreći o rezultatima analize koju je kompanija Bosch izvršila na osnovu statističkih podataka za 2016. godinu o novoregistrovanim automobilima.\nPrema tim statističkim podacima, sistemi pomoći pri parkiranju i pri kretanju u kolovoznoj traci, kao i sistemi naglog kočenja postaju sve popularniji. Recimo, 62 odsto novih putničkih automobila registrovanih u Nemačkoj tokom 2016. godine bilo je opremljeno nekom vrstom sistema za pomoć pri parkiranju – od zvučnog signala za parkiranje do asistenata za autonomno parkiranje. Na drugom mestu na lestvici popularnosti nalazi se sistem naglog kočenja koji upozorava vozače ili zaustavlja automobil u hitnim slučajevima.\nSvaki drugi novi automobil registrovan tokom 2016. godine (38 odsto) može da pomogne vozačima da na ovaj način izbegnu nezgode. Više od četvrtine ovih vozila poseduje sistem kočenja u hitnim slučajevima kao deo standardne opreme. Odmah iza, na trećem mestu, nalazi se sistem za detekciju pospanosti vozača – ugrađen u 37 odsto svih novih putničkih vozila u 2016. godini. Ipak, najveći rast zabeležen je kod sistema asistencije pri kretanju u kolovoznoj traci. U poređenju sa prethodnom godinom, u novim automobilima tokom 2016. godine bilo je dva puta više ovih sistema. Još jedna interesantna promena odnosi se na adaptivni tempomat (ACC). Iako je u 2013. godini ova funkcija bila ugrađena u jedva četiri odsto novoregistrovanih automobila u Nemačkoj, već u 2016. godini je ugrađena u skoro petinu novih automobila (19 odsto).\nSistemi za asistenciju vozača su sve češće deo standardne opreme\nSistemi za pomoć pri parkiranju, sistemi naglog kočenja i sistemi asistencije pri kretanju u kolovoznoj traci predstavljaju najpopularnije sisteme asistencije vozača u Velikoj Britaniji, Holandiji, Belgiji i Francuskoj – i to baš tim redom.\nSistemi za pomoć pri parkiranju se čak više koriste u Francuskoj nego u Nemačkoj: 67 odsto novih putničkih automobila registrovanih u toj zemlji tokom 2016. pruža svojim vozačima podršku dok se parkiraju. Sistemi za pomoć pri parkiranju sada su deo standardne opreme velikog broja vozila: u Francuskoj je srazmera najveća – 63 odsto novih automobila. U Nemačkoj ta brojka iznosi 42 odsto. U Belgiji i Holandiji 39 odsto novih automobila ima sistem za automatsko kočenje u hitnim slučajevima – što je najviši procenat u Evropi. Pored Francuske, u analizu kompanije Bosch po prvi put su bile uključene i Italija i Rusija, u kojima i dalje ima mesta za poboljšanje u pogledu sistema za asistenciju vozača u poređenju sa drugim analiziranim zemljama. Ipak, 18 odsto novih putničkih automobila registrovanih u Italiji 2016. imalo je ugrađen sistem asistencije pri kretanju u kolovoznoj traci – a stvari se zahuktavaju i u Rusiji, sa stopom ugradnje od 6 odsto. Ovo je slučaj i sa sistemima za automatsko naglo kočenje, koji su takođe dostigli 6 odsto ugradnje u nova putnička vozila.\nBosch se razvija brže od tržišta zahvaljujući sistemima za asistenciju vozača Sistemi za asistenciju vozača pomažu u zbunjujućim ili kritičnim situacijama u saobraćaju i predstavljaju važan korak na putu do mobilne budućnosti bez nezgoda i bez stresa. Ukoliko bi sva vozila u Nemačkoj imala ugrađen sistem automatskog kočenja u hitnim slučajevima, moglo bi da bude sprečeno do 72 odsto svih udara otpozadi. Stope ugradnje za sisteme za asistenciju vozača su u konstantnom porastu. Kao najveći dobavljač takvih sistema, i Bosch od toga ima koristi. „Tržište je trenutno u porastu za oko 20 odsto, a Bosch napreduje još brže“, kaže Gerhard Štajger, predsednik sektora Chassis Systems Control kompanije Bosch. Očekuje se da će 2019. godine dobavljač tehnologije i usluga premašiti dve milijarde evra sa prodajom sistema za asistencije vozaču. Milijardu evra već je dostignuto 2016. U ovom trenutku, tehnički razvoj se sve brže odvija u pravcu autonomne vožnje. Bosch analiza pokazuje da se prva delimično autonomna funkcija pojavila na tržištu uz sistem pomoći tokom gužve u saobraćaju. U saobraćajnoj gužvi, automobil automatski prati vozilo ispred sebe, preuzimajući zadatke kretanja i ubrzavanja, kao i kočenja i upravljanja u svojoj traci. Od svih automobila u Nemačkoj opremljenih sistemom adaptivnog tempomata (ACC), skoro polovina je opremljena i funkcijom pomoći u slučaju gužve u saobraćaju, što predstavlja devet odsto svih novoregistrovanih putničkih automobila.\nBosch analiza zasnovana na statističkim podacima o novoregistrovanim vozilima za 2016. godinu\nTokom 2016. u Nemačkoj je registrovano 3,4 miliona novih automobila. Na osnovu statističkih podataka o registraciji novih automobila koje je prikupila Savezna uprava za autotransport Nemačke (KBA) za 2016. godinu kao i podataka (na dan 22.03.2017) firme koja se bavi poslovnim izveštavanjem IHS Markit, kompanija Bosch analizirala je putničke segmente kako bi utvrdila koji se sistemi za asistenciju vozaču nalaze u trenutnoj ponudi i u kom obliku – da li kao standardna ili dodatna oprema. Još od 2013. godine, kompanija Bosch prati napredak procenta ugradnje sistema za asistenciju vozača.\nKristina Šperanda Ferenc,\n» Bezbednost, Industrija » Bosch analiza: sve značajniji pomaci u oblasti sistema za asistenciju vozačima\nDomaće reli snage u sportsko radnoj poseti Hebrosu\nNevreme u Slovačkoj za vreme testiranja Lein Racing tima\n4. 04. 2015.\nNAJVEĆI IZAZOV DO KRAJA SEZONE TRKA U NEMAČKOJ\nVelika servisna akcija Citroen vozila u Vitru\nPionirski grad poligon za gradsko takmičenje


45. FEST očekuje 100.000 gledalaca - LookerWeekly.com magazin\nJubilarni 45 FEST, održaće se od 24. feabruara do 5. marta, pod sloganom “Gledaj – Open Your Eyes”, gde će biti prikazano 95 premijernih filmova. Festival će otvoriti glumica Monika Beluči sa najnovijim filmom, najznačajnijeg domaćeg reditelja Emira Kusturice „Na mlečnom putu“, dok će na svečanom zatvarnju biti prikazan film „Tišina“ američkog reditelja Martina Skorseza. Projekcije su najavljene u više beogradskih dvorana, kao i u bioskopima u Kragujevcu, Novom Sadu i Sopotu.\nUmetnički direktora FEST-a, Jugoslav Pantelić, istakao je da će nagrada “Beogradski pobednik” za izuzetan doprinos filmu ove godine biti dodeljena Karlosu Sauri i Ljubiši Samardžiću, dok će se u glavnom takmičarskom programu naći 15 filmova iz 12 zemalja: Hrvatske, Grčke, Rusije, Holandije, Iraka, Slovenije, Irana, Izraela, Česke, Italije, Francuske i Islanda.\nOvogodišnji FEST, po treći put za redom, uspešno nastavlja predstavljanje svog novog koncepta, te će se i ove godine najbolji filmovi nagradjivati u tri takmičarska programa. Za kvalitet filmova pobrinuli su se umetnički direktor, Jugoslav Pantelić, kao i selektor programa Granice, Thrills & Kills i Microwave, Mladen Đorđević. 45. FEST u glavnom programu van konkurencije predstaviće i favorite za Oskara u svim kategorijama, kao i najnovija ostvarenja poznatih reditelja.\nMeđunarodni takmičarski program ove godine predstavlja tematski različita ostvarenja, od onih koji se bave aktuelnim zlom, terorizmom do nostalgičnih komedija koje nas vraćaju u vreme plavih školskih kecelja iz doba socijalizma, istakao je gospodin Pantelić. Takođe upoznao nas je i sa činjenicom da će internacionalni petočlani žiri odlučivati o nagradama u kategorijama: najbolji film, najbolji scenario, najbolja režija, najbolja muška uloga, najbolja ženska uloga i najbolji debi, a biće dodeljena i nagrada žirija.\nNa festivalu će prisustvovati 14. filmskih ekipa, dok će na specijalnoj projekciji biti prikazana restaurirana kopija filma Nikite Mihalkova “Oči čornije”, koji je bio najavljen na jednom od ranijih FEST-ova, ali nije prikazan.\nIvona Jevtić, gradski sekretar za kulturu i predsednica odbora festivala, rekla je da su gradske vlasti obezbedile 24 miliona dinara za ovogodišnji FEST, što je, po njenim rečima, pet miliona više nego prethodne godine. U sledećih nekoliko dana će saopštiti koliko novca je obezbedilo Ministarstvo kulture za ovaj festival.\nNatasa Ilić, direktorka CEBEF-a, istakla je da po treći put ušestvuju u organizaciji FEST-a, kao i da je ove godine uključen najveći broj sponzora. Očekuje se 100.000 gledalaca.\nFest kao i predhodnih godina svoju pažnju posvećuje i najmladjoj publici za koju je namenjena posebna selkcija – Plazma Festić.\nUlaznice za otvaranje FEST-a koštaju 500 dinara, dok za sve ostale projekcije su od 300 do 400 dinara. O programu i ostalim vestima u vezi sa festivalom možete se informisati na sajtu www.fest.rs.


Civili nastavljaju da izlaze iz Istočne Gute - Sputnjik Srbija\n11:50 12 Jul 2020\n07:41 21.03.2018 (osveženo 07:45 21.03.2018) Preuzmite kraći link\nMinistarstvo navodi da je smanjen priliv izbeglica koje izlaze kroz drugi humanitarni koridor iz naselja Arbil, Haze i Sakba. U saopštenju se dodaje da je većina civila napustila teritorije pod kontrolom militanata.\nTakođe se navodi da su teroristi u utorak napali područje koridora.\nRanije je ministar odbrane Sergej Šojgu saopštio da je u proteklih pet dana oslobođeno 65 odsto teritorije Istočne Gute. On je istakao da se vodi „jedinstvena i po obimu neviđena humanitarna operacija“.\nRusija: U Istočnoj Guti nije korišćeno hemijsko oružje\ncivili, humanitarni koridor, Istočna Guta, Sirija


Dan online - Politika: Tužilaštvo ohrabruje političku korupciju - 2016-12-10\nPolitika MANS PREDSTAVIO KONAČNI IZVJEŠTAJ O PARLAMENTARNIM IZBORIMA UZ OCJENU DA JE DODATNO POLJULJANO POVJERENJE U IZBORNI PROCES\nPredstavnici MANS-a ponovo pozvali institucije da poštuju zakone Tužilaštvo ohrabruje političku korupciju Na čelu institucija za sprovođenje izbora su ljudi koji su pod direktnom kontrolom DPS-a. Takvi ljudi ne mogu garantovati da će institucije zakon sprovesti jednako prema svima – upozorila je Vanja Ćalović Marković\nPovjerenje u izborni proces je dodatno poljuljano jer su institucije zadužene za sprovođenje izbora donosile političke odluke, tužilaštvo je odbacivalo krivične prijave bez sprovođenja mjera za svoje nadležnosti, a birački spisak je i dalje neažuran. To su ključni zaključci konačnog izvještaja Mreže za afirmaciju nevladinog sektora (MANS) o parlamentarnim izborima održanim 16. oktobra, predstavljenog povodom 9. decembra, Međunarodnog dana borbe protiv korupcije. Izvršna direktorica MANS-a Vanja Ćalović Marković kazala je da je Crna Gora taj dan dočekala sa velikim problemom, posebno političke korupcije.\n– Nažalost, izborni zakoni su imali ograničene domete. Institucije koje su bile zadužene za njihovo sprovođenje donosile su političke odluke, ograničavale pristup javnosti u svom radu i trudile se da minimalno sprovedu nova zakonska ovlašćenja. Iz tog razloga, plašim se da su takvim postupanjem institucije suštinski dodatno produbile nepovjerenje u izborni proces. Iako smo imali napredak po pitanju novih zakonskih rješenja, ponašanje ključnih institucija, prije svega Državne izborne komisije i Agencije za sprečavanje korupcije, dovelo je do pada povjerenja u izborni proces – ocijenila je Ćalović Marković.\nDodala je da tužilaštvo i policija tokom izbornog dana nijesu imali nikakvih konkretnih akcija kako bi spriječili eventualnu kupovinu glasova.\n– Državna izborna komisija donijela je niz odluka koje su direktno uticale na održavanje izbora, a bile su zasnovane na političkoj pripadnosti njenih članova. Svi smo bili svjedoci da je i proglašenje izbornog rezultata proteklo tako da je umalo došlo do fizičkog obračuna u DIK-u. To govori o karakteru te institucije i koliko građani mogu imati povjerenja da ona radi na osnovu zakona. Do sledećih izbora ćemo morati da radimo nešto konkretno u dijelu strukture, načina funkcionisanja i odlučivanja DIK-a – kaže Ćalović Marković.\nKada je u pitanju Agencija za sprečavanje korupcije, kazala je da to što je na mjestu njenog direktora Sreten Radonjić, koji je direktno povezan sa premijerom i zamjenikom predsjednika vladajuće partije Duškom Markovićem, dovoljno govori da takva institucija ne može biti nezavisna i da on neće postupati nepristrasno.\n– Više puta sam tražila da se javnosti dostave svi podaci o finansiranju partija i o odlukama koje Agencija donosi. Ne samo da do tih informacija nijesmo došli već se rad Agencije sveo na kontrolisanje institucija koje su imale najmanje budžete. Uložen je ogroman napor da se ne nađe ništa. Umjesto Ratkovićevih večeri poezije trebalo je da vidimo šta se dešavalo u ministarstvima poljoprivrede i ekonomije. Umjesto Opštine Gusinje trebalo je provjeriti dnevnik predsjednice Anele Čekić – smatra direktorica MANS-a.\nPodsjetila je da po zaključku Savjeta sva dokumentacija o finansiranju partija treba da bude objavljena na sajtu Agencije, ali da to ni nakon mjesec i po još nije urađeno.\n– Očigledno postoji interes zbog kojeg direktor Agencije neće da objavi te podatke. Zato što se toliko opire objavljivanju tih podataka, sigurna sam da ne štiti opoziciju – podvukla je Ćalović Marković.\nUkazala je i da su protekli izbori sprovedeni po biračkom spisku u kojem je i dalje bilo mrtvih, duplo upisanih, lica bez državljanstva i prebivališta, kao i brojna dijaspora. Istakla je da su na čelu institucija za sprovođenje izbora ljudi pod kontrolom DPS-a.\n– Takvi ljudi ne mogu garantovati da će zakon biti sproveden jednako prema svima. Moramo imati makar jednu nezavisnu instituciju koja će se usuditi da zakon sprovede na isti način prema svima – ocijenila je direktorica MANS-a.\nZaključila je da partije, kojima su puna usta transparentnosti, nijesu tako prilježne kada su u pitanju njihove finansije, već kriju većinu podataka.\nPravni zastupnik MANS-a, advokat Veselin Radulović, kazao je da je javnost od Specijalnog tužilaštva, u susret oktobarskim izborima, očekivala da će uspjeti da odgovori izazovu političke korupcije, odnosno krivičnih djela protiv izbornih prava. Podsjetio je da su izmjenama zakona ova krivična djela prešla u nadležnost Specijalnog tužilaštva.\n– Specijalno tužilaštvo je trebalo da promijeni dosadašnju praksu osnovnih tužilaštava i da efikasno procesuira počinioce ovih krivičnih djela. Umjesto toga, Specijalno tužilaštvo je izigralo pomenute izmjene zakona. Sve krivične prijave koje su podnijete date su osnovnim tužiocima koji su za tu priliku upućeni na rad u Specijalno tužilaštvo. To znači da su u praksi u stvari postupali isti tužioci kao i ranije i donosili iste odluke – pojasnio je Radulović.\nDodao je da je MANS u vezi sa oktobarskim izborima podnio 156 krivičnih prijava, od čega 117 tokom izbornog dana. Kako je naveo, tužilaštvo je odbacilo 20 krivičnih prijava, pri čemu ni približno nijesu iskoristili procesne radnje koje im zakon omogućava.\n– Tužilaštvo je samo preko policije pozivalo prijavljena lica da daju izjave u svojstvu građana. Policija ih je pitala da li je tačno da su kupovali glasove ili lične karte, oni su saopštili da nijesu i tužilaštvo je samo na osnovu toga odbacivalo krivične prijave. Ovakvo ponašanje tužilaštva je nedopustivo, jer dodatno urušava povjerenje. Ovim se pokazuje da u tužilatvu i dalje nema ni minimuma volje da se efikasno procesuiraju počinioci krivičnih djela protiv izbornih prava. Ovakvim radom šalje se poruka da počinioci ovih krivičnih djela mogu da budu spokojni i da ih tužilaštvo neće procesuiratii, da je samo bitno da se ne zamjere šefovima - zaključio je Radulović.\nPartije neće još dugo moći da kriju finansije\nDirektor MANS-ovog Istraživačkog centra Dejan Milovac saopštio je da partije uglavnom nijesu toj nevladinoj organizaciji dostavile informacije o troškovima tokom izborne kampanje. Precizirao je da su samo od Demokratske Crne Gore i Hrvatske građanske inicijative dobili sve informacije, dok su ostale partije, kako je naveo, sakrile najveći dio podataka.\n– Pratili smo izvore finansiranja i pokazalo se da su samo tri partije uspjele da pokriju troškove kampanje onim što su prikazale kao zvanične prihode. Dominantni prihodi partija su bili od donacija fizičkih lica. Demokratska partija socijalista ima najviše donacija, više od svih ostalih partija zajedno, 680.000 eura. Troškovi su pokrivani i iz sopstvenih izvora, SDP i SD su kampanju finansirali i kreditima – istakao je Milovac.\nDodao je da je problem što nije bilo moguće kontrolisati da li neko od lica koja su donirala pare partijama za kampanju potpada pod zakonsku zabranu, jer nema drugih podataka osim imena i prezimena. Pored toga, kako je naveo, problematično je što nema detaljnih informacija o tome odakle partijama novac iz kategorije „sopstvena sredstva“ kojim su, takođe, u značajnoj mjeri finansirane kampanje. Napomenuo je da je MANS podnio skoro 250 zahtjeva za slobodan pristup informacija svim partijama.\n– Nažalost, ignorisanje tih zahtjeva bilo je na veoma visokom nivou od nekih 65 odsto. Zbog toga je MANS podnosio tužbe i žalbe Agenciji za zaštitu ličnih podataka i slobodan pristup informacija i Upravnom sudu. Odluke koje su do sada donijete apsolutno su u korist transparentnosti, što znači da će partije morati da nam dostave tražene informacije – zaključio je Milovac.\nCrnu Goru bi da uguraju u NATO\nKroz integracije unapređivati saradnju\nKod Putina bila kao fotoreporter\nFormiraćemo vlast za nekoliko dana\nPerović na čelu odbora\nKrizu rješavaju novi izbori\nPare blokirali samo Frontu


Crveno-beli su u saradnji sa Zavodom za biocide i medicinsku tehnologiju obavili testiranje igrača na novi virus i - rezultati su stigli.\nMarko Gobeljić, Njegoš Petrović, Dušan Jovančić, Marko Konatar i Branko Jovičić danas dobili pozitivan nalaz.\n"Pomenuti igrači se osećaju dobro, nalaze se u strogoj izolaciji i u stalnom su kontaktu sa medicinskim timom kluba. Gobeljić, Jovančić, Petrović i Konatar su imali simptome bolesti pred meč poslednjeg kola Superlige Srbije protiv Proletera, kada je obavljeno testiranje, i iz predostrožnosti nisu bili toga dana na stadionu. Branko Jovičić nije imao simptome, nema ih ni sada, ali je njegov nalaz pozitivan", ističe se u saopštenju Crvene zvezde.\n"Igrače koji nisu bili u mogućnosti da podignu pehar šampiona Srbije u čijem su osvajanju u velikoj meri učestvovali - čekaju medalje šampiona i biće im uručene na prvom zvaničnom meču kluba na našem stadionu. Klub im još jednom čestita veliki uspeh i želi brz oporavak", naglašavaju u Zvezdi.\nU saopštenju se ističe i da su "svi ostali igrači, članovi stručnog štaba, uprave i osoblja koji su u direktnom kontaktu sa prvim timom testirani i da su dobili negativan nalaz, odnosno da nemaju korona virus". Tome se dodaje i da Crvena zvezda preduzima sve neophodne mere zaštite i nastaviće to da čini.


Tradicionalna žetva je manifestacija koja ima veliki potencijal - Srbobran Danas\nKategorija: Kultura, Poljoprivreda, Udruženje\nSrbobran je u nedelju imao čast da po 23. put bude domaćin tradicionalne Žetvene Svečanosti, koju organizuje Klub za negovanje tradicije i običaja svih naroda i narodnosti Vojvodine i Srbobrana.\nPre 24 godine u Srbobranu je održana prva svečana proslava žetve, na način kako je to rađeno krajem 19. i početkom 20. veka. Manifestacija koja ima ovako dugu tradiciju i neprekidno trajanje, sem 1999. godine kada je zbog bombardovanja izostala proslava, zavređuje pažnju i poštovanje. Prikaz žetvenih radova iz neindustrijskog doba, i svega onog što je prethodilo ovom poslu, zanimljiv je i neobičan prizor koji može zainteresovati današnje generacije, jer tako nešto gotovo nigde nije moguće videti.\nVeć u 8 ujutru, vredni žeteoci odeveni u narodnu odeždu, i uz alatljike ručne izrade, ušli su u njivu i počeli sa poslom skidanja letine. Takav rad pratila je stroga podela poslova, ali naravno i pesma koja je trebala da odagna umor, a tu je i hrana koja je pratila teške i iscrpljujuće poslove kakav je žetva bila, kako bi dala snagu radnicima. Sve to se moglo videti na parceli Opšte zemljoradničke zadruge „Srbobran“ koja je bila domaćin ove manifestacije.\nNakon prikaza žetvenih radova u polju, učesnici i posmatrači, preselili su se u dvorište zadruge, gde je bio razapet šator u kom se mogla pronaći zaštita od već upeklog sunca, a i okrepljenje. Manifestaciju su pozdravili, i obredno osveštali hleb, sveštenici obe hrišćanske crkve iz Srbobrana, što je celoj svečanosti dalo i duhovni karakter. Pored glavnih dešavanja takmičenja žetelaca, organizovana su i druga zanimljiva dešavanja, koja su uključivala i najmlađe. Mogli su da učestvuju u trcu u džakovima i da nadvlače konopac, kao i u radionici pravljenja skulptura od bojenog testa, dok su malo stariji dečaci pokazali svoje umeće u tradicionalnom plesu.\nOkupljene građane, pod velikom šatrom, pozdravila je gospođa Milena Alargić, predsednica Skupštine opštine Srbobran, u ime lokalne samouprave koja je podržala ovu manifestaciju. „Čast mi je da vam se obratim u ime predsednika opštine, gospodina Radivoja Paroškog, koji je trebao da bude danas ovde sa nama, ali je nažalost službeno odsutan. Pozdravljam cenjene sveštenike, predstavnike mađarske nacionalne zajednice, žeteoce, organizatore ove tradicionalne manifestacije, kao i sve goste. Lokalna samouprava će i u buduće nastaviti da podržava ovu i druge bitne manifestacije. Ovo je jedna od manifestacija koje imamo ovog leta, a koje ujedno imaju kulturni i tradicionalni karakter, i kao takve veoma su bitne za ovu našu poljoprivrednu sredinu. Bitno je napomenuti da Žetvene svečanosti imaju i veliki turistički potencijal koji bi trebalo iskoristiti u nekom narednom periodu, u šta ćemo mi uložiti i pomoći u realizaciji tog projekta. Drago mi je da nas je poslužilo lepo vreme i pored najava kiše.“, rekla je Milena Alargić, uputivši okupljenima želju, da nastave sa druženjem u ovom prijatnom ambijentu.\nNakon održane Žetvene svečanosti, na kratko smo porazgovarali sa gospođom Angelom Robotka, koordinatorom 23. tradicionalne Žetve, koja je na toj poziciji ispred Kluba za negovanje tradicije i običaja svih naroda i narodnosti Vojvodine i Srbobrana. „Danas smo mogli da vidimo žeteoce koji su sa kosama i velikim starim grabljama kosili i kupili žito, i tako prikazali tradicionalnu žetvu, koja je imala i takmičarski karakter. Grupe su činila 3 do 4 člana, koji su nosili prikladnu radničku odeću iz tog davnog perioda, ali i hranu koja se nekada davno pripremala za rad u polju: pogače, kobasice, slanine i druge starinske kulinate. Učestvovalo je 7 ekipa i došli su iz Budisave, Terinova, dve grupe iz Srbobrana i drugih mesta Vojvodine. Lepo je bilo videti da su se svi maksimalno trudili da prikažu sve aspekte rada na pravi način, kako je to nekada bilo. Doveli smo i decu da to sve vide kako bismo sačuvali od zaborava i za buduće generacije. Za mene je velika čast što sam imala priliku da po prvi put organizujem Žetvenu svečanost, bio je to veliki zadatak i trudila sam se da svima bude lepo i zanimljivo.“, rekla je gospođa Angela, koja se naposletku zahvalila lokalnoj samoupravi na finansijskoj i svakoj drugoj pomoći, jer bez toga kaže ova manifestacija teško da bi opstala.\nPo završetku svih protokolarnih dešavanja, prisutni su posluženi ručkom, tradicionalnim pasuljem, za koji je bila velika zainteresovanost, a nije izostala ni muzika i naravno igra veselih žeteoca.\n5. juna 2020., 06:07


OCD: Skupština poligon napada na nezavisne medije i pojedince - European Western Balkans\nBEOGRAD – Organizacije civilnog društva ocenile su govor mržnje u Skupštini Srbije kao još jedan u nizu postupaka koji od parlamenta prave poligon za plasiranje neutemeljenih optužbi i napada na nezavisne medije, istaknute pojedince i sve one koji imaju kritički odnos prema društvu u Srbiji, prenosi FoNet.\n“Targetiranje medija, novinara i ostalih javnih ličnosti u nacionalnom parlamentu, čije sednice emituje uživo RTS, kreira neprijateljsko okruženje koje u krajnjim slučajevima dovodi do pretnji smrću i fizičkim napadima”, ocenjeno je u saopštenju.\nGrupa nevladinih organizacija naglasila je da se sve to dešava u danu kome je predat predlog akcionog plana za Strategiju razvoja sistema javnog informisanja u Srbiji od 2020. do 2025. godine predsednici Vlade Ani Brnabić, koja je najavila i formiranje nove radne grupe za bezbednost i zaštitu novinara ističući da je bezbednost novinara crvena linija koju Vlada Srbije neće tolerisati.\n“Ranije odsustvo osude govora mržnje izrečenog od strane narodnih poslanika vladajućih stranaka, čije su mete bile istaknute javne ličnosti, kao što je Jelisaveta Seka Sablić, ovu vrstu govora preti da “normalizuje”, čineći je društveno prihvatljivom. Time Srbija ide prečicom ka krajnje netoleratnom i polarizovanom društvu sa nesagledivim posledicama”, dodaje se.\nNarodna skupštinaOrganizacije civilnog društva


Stanković, sada pomoćni trener Udinezea, sa puno entuzijazma i oduševljenja prihvatio je ideju da zaigra u Zvezdinom dresu i oprosti se na pravi način. Takođe za sve koji dođu da pozdrave Dekija biće veliko iznenađenje način na koji će zaigrati, ali na “Marakani” se ta informacija strogo čuva, kako bi publika mogla da uživa.\nTakođe praktično svi Dejanovi saigrači iz vremena kada je nosio crveno-beli dres će biti na tom meču, predvođeni Goranom Bunjevčevićem, a ostalo je da se precizira kakva će biti njihova uloga i na koji način će oni doprineti spektaklu.\nTakođe, klub je Stankoviću spremio poklon koji će dobiti po izlasku sa terena, a isto će učiniti i “delije” koje spremaju pravu feštu kojom će ulepšati oproštaj nekadašnjeg ljubimca severa. Pozdraviće ga pesmom, ali i prigodnom koreografijom, pa je izvesno da će severna tribina u subotu biti popunjena do poslednjeg mesta.\nU klubu veruju da će tako biti i sa ostalim tribinama, pre svega istočnom i zapadnom, jer pored činjenice da će navijači imati prilike da se oproste od Stankovića, sav prihod s tog meča ostaće Crvenoj zvezdi pošto su u Udinezeu rešili da sve troškove puta i smeštaja sami plaćaju i da ne traže nikakav novac da dođu u Beograd. Naravno, biće to i prava prilika da mladi Zvezdini igrači steknu još malo iskustva u međunarodnim mečevima posle septembarskog gostovanja u Moskvi.


Zemlje EU šalju pomoć Srbiji i BiH\nPrva pomoć za Srbiju i Bosnu i Hercegovinu može se očekivati sutra, a činiće je spasilački čamci i pumpe velikog kapaciteta, saopštio je Centar za vanredne situacije Evropske komisije\nDanas su na poplave u Srbiji i Bosni i Hercegovini reagovale i evropske države, uvezane u sistem pomoći pri kriznim situacijama. Prema Centru za vanredne situacije Evropske komisije, prva pomoć za dvije zemlje sa evropske strane može se očekivati sutra, a činiće je spasilački čamci i pumpe velikog kapaciteta.\nZavisno od načina transporta i mogućnosti, prva pomoć stiže u subotu, potvrdio je i Peka Tianen, šef Centra za vanredne situacije u kojem se bez prekida pramti situacija iznad BiH i Srbije.\n"Situacija je teška, očekujemo nastavak kiše, a metereološki alarmi su na snazi za cijeli region. Osim BiH i Srbije, ugrožene su i Poljska, Slovačka, Madjarska i Hrvatska. Poboljšanje situacije se očekuje tokom vikenda".\nReagujući po zvaničnim zahtjevima Beograda i Sarajeva, Centar je poziv za pomoć uputio evropskim državama, od kojih već neke šalju neophodnu opremu i ljudstvo.\n"Već imamo ponude da pomoć iz Njemačke, Bugarske, Slovenije, Austrije, a riječ je o pumpama, helikopterima, motormim čamcima za spasavanje."\nU medjuvremenu, listi se pridružio i Luksemburg sa spasilačkim čamcima, put BiH će čim prije krenuti dva helikoptera iz Slovenije, Bugarska, Njemačka, Austrija Srbiji šalju pumpe i čamce a naknadno je iz Beograda stigao apel za spasilačkim helikopterima.\nEvropska komresarka za humaniranu pomoć, Kristalina Georgieva je ovim povodom iskazala zahvalnost Njemačkoj, Audstriji, Bugarskoj i Sloveniji na brzoj reakciji i solidarnosti. Još jednom smo dokazali da naši susjedi mogu načunati na nas u teškim vremenima, poručila je komesarka.\nU Centru su ozbiljno shvatili apele za pomoć sa Balkana, imajući već iskustva u pomoći Srbiji i BiH. Evropska pomoć prilikom posljednjih poplava u Srbiji je takodje koordinisana sa ovog mjesta, kao i pomoć BiH tokom požara prošlog ljeta.


U subotu humanitarni planinarski pohod na Visočicu - Klix.ba\nBiH U subotu humanitarni planinarski pohod na Visočicu\nU subotu humanitarni planinarski pohod na Visočicu\n18.12.2014. u 09:15\nSarajevska Stanica planinarskih vodiča organizuje u subotu, 20. decembra, humanitarni planinarski pohod na Visočicu, a novac prikupljen od učesnika pohoda je namijenjen za liječenje studenta Šumarskog fakulteta kojem je dijagnosticirana leukemija, rekla je u izjavi za Fenu vodič Emira Hukić uz poziv planinarima i ljubiteljima prirode da budu učesnici subotnjeg pohoda.\nOna kaže kako je planirano da svake godine bude organizirana bar jedan planinarski pohod humanitarnog karaktera i da to postane tradicija.\n"Motiv za organizaciju humanitarne ture primarno je bio da Stanica planinarskih vodiča Sarajevo kroz svoje aktivnosti pomogne nekome kome je pomoć potrebna. Članovi Stanice, u proteklih godinu dana od kada je Stanica oformljena, vrijedno rade pokazujući snažnu društvenu odgovornost. Vodičke aktivnosti stanice se temelje isključivo na volonterskom radu i principima planinarstva, kao pozitivnog i zdravog angažmana", kaže Hukić.\nSubotnja tura predviđa uspon na Crveni kuk (1.733 metra nadmorske visine) na planini Visočica, a učesnici pohoda će krenuti iz sela Sinanovići preko Jelenače i Mandinog vrela.\nIz Sarajeva će planinari krenuti do Sinanovića organiziranim prijevozom ispred "Zemaljskog muzeja“ u 7 sati, a povratak je u večernjim satima.\nViše informacija zainteresovani mogu pronaći na facebook grupi Stanica planinarskih vodiča Sarajevo.\nVodiči na usponu do Crvenog kuka na Visočici su Emira Hukić i Hasna Smječanin.\nPožar na planini Visočici kod Konjica i dalje se širi, vatru gasi i helikopter OS BiH\n31.08.2019. u 10:04\nprije 1h 21m 123\nprije 1h 25m 11\nprije 2h 32m 21


OTERAJTE NEGATIVNU ENERGIJU OD SEBE I IZ KUĆE: Život će vam krenuti dobro, prva i treća stvar su NAJVAŽNIJE\nUkoliko se osećate malaksalo, bolesno, tužno i ranjivo, vreme je da od sebe oterate negativnu energiju. Ukoliko ovih dana osećate nemir i negativnu energiju koja vas okružuje i guši vreme je da preduzmete nešto po tom pitanju.\nStari provereni metod da od sebe, ali i iz kuće oterate negativnu energiju je da upalite tamjan, da okadite kuću, zapalite sveću i prekrstite se. Kada se tamjan topi na žeravici, kolutovi dima dižu se ka plafonu šireći svoj prijatni miris. To podizanje dima ka plafonu simbolično predstavlja uzdizanje naše molitve ka Bogu.\n1. Okadite kuću\nKroz celu istoriju čovečanstva, tamjan je upotrebljavan prilikom lečenja raznih bolesti. U aromaterapiji, tamjan se koristi za ublažavanje i lečenje depresije, histerije, stresa i napetosti. Smatra se da inhaliranjem ili jednostavnim udisanjem tamjana možemo ublažiti probleme sa disanjem kao što su: alergije, astma, bronhitis, sinusitis, prehlade itd.\nVeoma je bitno da kada zapalite tamjan sa njim prođete kroz celu kuću i tako izvršite energetsko čišćenje doma. Bitno je da vam kuća pri tome bude pospremljena i da se vi nakon toga istuširate kako bi sa sebe sprali negativnu energiju. Ovaj ritual možete ponavljati kada god osetite potrebu za tim. Poznata je činjenica da tamjan ubija bakterije u vazduhu i da ta „sterilna sredina“, bez bakterija, traje i do mesec dana.\n2. Zapalite voštanu sveću u kući\nPrilikom kađenja kuće, obavezno zapalite jednu voštanu sveću. Njen plamen će vam pomoći da se povežete sa nečim višim, ali i sa svojom unutrašnjom snagom i mudrošću. Ukoliko imate neku muku, nedoumicu, žaljenje ili kajanje, bitno je da zapalite sveću i da svoj bol pošaljete preko plamena sveće. Sa tim ćete uspeti da odagnate baram deo problema koji vas pritiska. Stari Egipćani su verovali da jednostavno gledanje u plamen sveće pomaže običnom čoveku da se poveže sa Bogom i da će mu Bog pri tome pomoći i zaštiti ga.\n3. Prekrstite se\nRuski naučnicu su nedavno izneli fascinantna istraživanja prema kojima su otkrili da svi mikrobi nestaju iz vode ako se ona prekrsti. Naučnici su ustanovili da voda menja svoju strukturu, postaje „čistija“ onaj momenat kada se nad njom pročita molitva „Oče naš“ i kada se voda prekrsti. Delovanje časnog krsta na telo čoveka ima isto fascinatnu moć.\nNaime, isto istraživanje sprovedeno u Moskvi, u laboratoriji medicinsko-bioloških tehnologija “NII”, otkrilo je da kada se čovek prekrsti on postaje znatno smireniji i vaća istinski duševni mir. Stoga na vama je samo da odvojite par minuta, isključite kompjuter, telefon i televizor i izvršite ova tri jednostavna rituala. Negativna energija u kući će se znatno smanjiti, a vi ćete biti dosta smireniji.


Šoder:Ovo nije migrantska, već izbeglička kriza\nBEOGRAD - Predstavnik UNHCR-a u Srbiji Hans-Fridrih Šoder istakao je danas da aktuelna kriza nije migrantska, već izbeglička, te bi stoga trebalo govoriti činjenicama jer bi sve drugo išlo na ruku populistima.\nŠoder je pohvalio Srbiju za pozitivan odnos prema izbegličkom talasu na panelu "Šta smo naučili iz migrantske krize", koji je održan u okviru konferencije "Ekonomista" i istakao da je 90 odsto izbeglica, koje su u proteklih šest meseci pristigle u Evropu, upravo iz zemalja koje generišu izbeglički talas.\nTo se, kako je dodao, vidi iz visoke stope priznavanja izbegličkog statusa.\nMeđu tim osobama je i jedan broj ekonomskih migranata, ali je taj broj u odnosu na ranije godine stabilan, dok je broj izbeglica povećan, rekao je Šoder.\nPrimetio je da se oni koji ulaze u Srbiju iz Makedonije razlikuju od onih koji dolaze iz Bugarske u Srbiju.\n"Oni koji dolaze iz Makedonije putuju bez pomoći krijumčara, a oni iz Bugarske koriste usluge kriminalnih organizacija", kazao je Šoder.\nSrbija je, istakao je, pozitivno reagovala na izbegličku krizu, jer je javno mnjenje u zemlji bilo pozitivno.\n"Građani Srbije razumeju šta je izbegličko iskustvo. Civilno društvo je veoma aktivno, a i vlada čvrsta u svom pozitivnom odgovoru. Za razliku od nekih drugih vlada bila je postojana i reagovala odmah kada je postojala opasnost da demagozi iskoriste ovaj problem. Premijer je odmah reagovao i stao u odbranu izbeglica", podvukao je Šoder.\nPredstavnik UNHCR-a ističe i da je u ovom trenutku broj izbeglica i raseljenih viši nego ikada. Samo iz Sirije, dodao je, u susedne zemlje pobeglo 4,4 miliona ljudi, a osam miliona Sirijaca je interno raseljeno.\nTakođe, postoji i veliki broj izbeglica iz Iraka, Irana, Somalije i Eritree kao posledica sukoba, kazao je Šoder, koji očekuje da će u Evropi biti oko milion tražilaca azila.\nU pokušaju da pobegnu od sukoba 7.000 osoba je na putu preko mora izgubilo život, što je dramatična brojka, konstatovao je predstavnik UNHCR i ukazao da izbeglički talas nije presedan.\nPodsetio je na izbeglice tokom Drugog svetskog rata, ali i posle, iz Mađarske, usled raspada bivšeg S S S R-a, kao i Jugoslavije.\nJedan milion ljudi, koliko se očekuje ove godine, ne bi, prema njegovom mišljenju, bio problem po Evropu.\nTo nije, prema njegovim rečima, veliko pokretanje ljudi globalno gledano i zato je bitno da se spreči da se to pretvori ili bude kriza.\n"Humanitarni radnici ne mogu da zamene državu, ali humanitarno delovanje treba da bude dopunjeno razvojnom podrškom", istakao je on.\nŠoder je ukazao i da izbeglički pokret nije stvorio terorizam, već se to dogodilo obrnuto - terorizam je stvorio ovaj izbeglički talas.\nPrema njegovim rečima, dobro upravljanje granicama moglo bi sprečiti da teroristi koriste talas izbeglica.\n"Lekcija koju smo naučili jeste da je neophodno da se reše uzroci izbegličkog talasa u zemljama porekla. Treba više investirati u zaštitu izbeglica u zemljama prvog azila", naglasio je on, tražeći i velikodušnije omogućavanje spajanja porodica izbeglica.\nŠoder je kazao da je razočaravajuće što neke evropske zemlje žele sada da ograniče spajanje porodica, dodajući da je to populistička situacija, koja će otežati situaciju.\nAmbasadorka Makedonije u Srbiji Vera Jovanovska-Tipko ukazala je da u njenu zemlju dnevno dolazi 4.000 migranata, a da, ako se uzme u obzir ukupan broj koji je tranzitirao onda je kroz Makedoniju prošlo pola miliona ljudi.\nPrema njenim rečima Makedonija, koja je najmanja zemlja na ovoj ruti,sa najmanjim ljudskim potencijalom, zbog toga je bila najpogođenija krizom.\nOna je ocenila da Balkan predstavlja vrata Evrope, i da je neophodno zaštiti ih i ujedno obezbediti koridor.\nAmbasador Hrvatske Gordan Matković objasnio je da je kroz Hrvatsku, za koju je kriza počela 16.septembra, prošlo 510.000 izbeglica, i da taj talas još nije prestao.\nS tim u vezi je preneo da je tokom jučerašnjeg dana u Hrvatsku ušlo 1.084 izbeglice.\nDirektor kancelarije UNICEF-a u Beogardu Majkl-Seint Lot ukazao je na problem dece koja se kreću izbegličkim talasom, dodajući da zima donosi probleme.\nPrema njegovim rečima neophodno je da se deci obezbedi zimska odeća jer dolaze sve manje adekvatno obučeni za zimske prilike.\nOn je dodao da su se i brojna deca odvajala i gubila tokom tranzita, te da su međunarodne organizacije morale da se bave spajanjem porodica.\n„Jedna slika deteta koje je umrlo na putu ka Evropi je imala veći efekat od milion ljudi koji se ubiju u Africi. Cilj je bio da nijedno dete ne umre u Srbiji“, naglasio je Lot.\nMinistar savetnik u Ambsadi Norveške Janike Bain pohvalila je Srbiju za delovanje u izbegličkoj krizi, i posebno stanovništvo koje je imalo razumevanje i pomagalo izbeglicama.\nDirektor Centra za evroatlantske studije Jelena Minić ukazala je da je izostala reakcija UN, ali i Indije i Kine, iako se govori da se radi o globalnoj krizi, a da su se mnogo hrabrije pokazali NATO i EU\nVanredni profesor na Pravnom fakultetu Univerziteta Union Saša Gajin, govoreći o pravnim dokumentima vezana za izbeglice, rekao je da bi kršenje ljudskih prava bilo vraćanje ljudi koji ne potiču iz zemlje, kao i da se lica ne mogu razdvajati samo na osnovu ljudskih svojstava.\nOcennio je i da prelazak granice sam po sebi ne može da se tumači kao krivično delo.\n« Republika Koreja Srbiji donira milion dolara Norveška najbolja zemlja za život, Srbija na 66. mestu »


Građani Srbije azil najčešće traže u nemačkoj pokrajini Bavarska, jer je u toj pokrajini socijalna podrška i dalje najjača. Svake godine po sporazumu o readmisiji iz Nemačke bude vraćeno od 1.500 do 2.000 naših građana, kojima je odbijen zahtev za azil. Među povratnicima najviše je Roma, ali i građana najsiromašnijih opština u Srbiji.\n"Sada je taj broj manje, između 1.500 do 2.000 godišnje. Povratnici su uglavnom iz Nemačke, oko 95 odsto, i to iz pokrajine Bavarske. Ima ih najviše u oblastima u kojima je socijalna podrška najjača, a to je Bavarska koja ima ogromnu potrebu za radnom snagom", rekao je Gerginov.\nOn je, nakon konferencije "RE:TURN Serbia" posvećene reintegraciji povratnika po Sporazumu o readmisiji, rekao da se kroz brojne programe nastoji da reši njihovo stambeno pitanje i porodice ekonomski osnaže.\n"Od 2014. do 2018. godine plasirali smo lokalnim samoupravama sedam miliona dinara, a u ovoj godini 20 miliona u sedam lokanih samouprava. Ta se sredstva troše na otkup seoskih domaćinstava, otkup paketa građevinskog materijala, na izgradnju montažnih kuća i ekonomska osnaživanja", naglasio je Gerginov.\nPovratnici koriste projekte nemačke razvojne saradnje\n"Tada sam izgubio svaku nadu za boljim životom, jer moj cilj je bio da završim konzervatorijum muzike, pošto sviram harmoniku", rekao je Emilijano za Tanjug.\n"Savetujemo ljudima još dok su u Srbiji da azil nije dobar način da odu u Nemačku i da je bolje da iskoriste regularne mogućnosti koje postoje", kaže Seidl i dodaje da je da je ponosan što je napravljen dobar rezultat i što je smanjen broj ljudi iz Srbije koji traže azil.\n"Kroz naš program prošlo je oko 150 osoba kojima smo pomogli da osnuju sopstveno preduzeće ili pokrenu neki posao da bi od toga živeli"; istakao je on.\n"Među teško zapošljivim kategorijama spadaju i osobe koje su povratnici po Sporazumu o readmisiji. Široka je lepeza programa i mera koje se preduzimaju. Daju se subvencije poslodavcima koji zapošljavaju te kategorije, postoje programi obrazovanja i obuke", istakla je ona.


Aleksić: Stefanović i tužilaštvo da odgovore da li su uhapšeni policajci zbog marihuane u ...\nAleksić: Stefanović i tužilaštvo da odgovore da li su uhapšeni policajci zbog marihuane u …\nBeta 21. novembra 2019. 10:55\nPotpredsednik Narodne stranke Miroslav Aleksić pozvao je danas Tužilaštvo za organizovani kriminal da objavi da li su zbog uzgajanja marihuane na poljoprivrednom dobru „Jovanjica“ kod Stare Pazove uhapšeni i policajci i vlasnik tog dobra Predrag Koluvija, za koga Aleksić navodi da je blizak Srpskoj naprednoj stranci.\n„Tužilaštvo i policija danima javnosti daju informacije ‘na kašičicu’, i to tek pošto sam u Skupštini Srbije javno postavio pitanja o zapleni marihuane. Pozivam i ministra unutrašnjih poslova Nebojšu Stefanovića, koji upadljivo ćuti o ‘Jovanjici’, da iznese sve detalje ovog slučaja i da saopšti da li su naoružani policajci u civilu čuvali zasad marihuane i da li su i oni medju uhapšenima“, naveo je Aleksić u pisanoj izjavi.\nAleksić je dodao da tužilaštvo u svom jučerašnjem „šturom saopštenju“ nije navelo ni koliko je marihuane zaplenjeno i upitao da li je tačno da je pronadjeno 37.000 stabljika.\n„Da li se potpune informacije kriju jer su na ‘Jovanjici’ česti gosti bili ministar odbrane Aleksandar Vulin i direktor Koridora Srbije Zoran Babić, kao i drugi naprednjački čelnici“, upitao je Aleksić.\nOn je istakao da Stefanović mora da hitno da bude smenjen.\n„Posle nesumnjivih dokaza koje je izneo uzbunjivač iz ‘Krušika’ Aleksandar Obradović da je Stefanović sa svojim ocem Brankom Stefanovićem umešan u trgovinu oružjem, sada postoje ozbiljne sumnje da su policajci umešani u proizvodnju marihuane. Stefanovićev ostanak na funkciji ministra policije je neodrživ i on mora da ode“, naveo je Aleksić.\nOn je rekao da mora biti ispitana i odgovornost ministra poljoprivrede Branislava Nedimovića.\n„Njegovo ministarstvo je dalo dozvolu za uzgoj industrijske konoplje i državne subvencije ‘Jovanjici’, gde je posadjena i uzgajana marihuana. Novac gradjana Srbije iskorišćen je za gajenje marihuane i Nedimović mora zbog toga da odgovara“, dodao je Aleksić.


Sirijske izbeglice u američkog ambasadi u Jordanu\nOčekuje se da će novi američki predsednik Donald Tramp preokrenuti kurs Obamine administracije kada je reč o izbegličkoj politici. U dokumentu iz njegovog izbornog tima, nazvanom „Projekat prvog dana“, navodi se da Tramp namerava da „zaustavi useljavanje iz regiona sklonih terorizmu gde proces provere prijavljenih ne može da se bezbedno sprovede.“\nDecembarski napad kamionom na berlinsku božićnu pijacu pružio je novinarima priliku da pitaju tada još novoizabranog predsednika Donalda Trampa da li je preispitao svoj predlog da se muslimanskim izbeglicama zabrani ulazak u zemlju.\n“Znate sve vreme kakvi su mi planovi. Pokazalo se da sam u pravu, stoprocentno u pravu. To što se dešava je sramno.”\nI dalje postoji neizvesnost u pogledu toga kakva će zaista biti Trampova izbeglička politika. Međutim, prema stručnjacima, predsednik Tramp će moći da u svakom trenutku promeni svoju izbegličku politiku. Lavinia Limon je izvršni direktor Američkog komiteta za izbeglice i imigrante.\n“Predsednik Tramp mogao bi da zaustavi sva premeštanja migranata ako nađe za shodno, ili prijem određenih grupa ili svih.”\nDok je bio kandidat, Tramp je prvo pozvao na potpunu zabranu ulaska muslimana u SAD posle napada u San Bernardinu u Kaliforniji.\n“Donald Džej Tramp poziva na potpunu zabranu ulaska muslimana u SAD dok predstavnici naše zemlje ne utvrde šta se događa.”\nTa objava je dala veliki zamah njegovoj kampanji, ali su stručnjaci upozorili da bi verski kriterijumi mogli da stvore problem kredibiliteta za SAD. Bivši ambasador Ruben Brigeti je supervizor američkih izbegličkih programa u Africi.\n“Za nas bi moglo da bude problematično uspostavljanje nekog verskog testa, ne samo za izbeglice nego svakoga ko želi da uđe u SAD – to je nešto što je fundamentalno antiteza našim vrednostima i tome što jesmo, kao zemlja.”\nTramp je kasnije prokomentarisao da bi zabrana bila privremena, dok se na završi bezbednosna procena. Međutim, kada su sirijske izbeglice počele da masovno stižu u Evropu, Tramp je dao sledeću izjavu o planu Obamine administracije da udvostruči broj sirijskih izbeglica koje će biti primljene u SAD 2017.\n“Ništa ne znamo o njima. Ne znamo odakle dolaze, ko su, nema dokumentacije. Naši nekompetentni vladini radnici puštaju hiljade tih ljudi da uđu a ko zna, možda su oni iz Islamske države.”\nPrema Laviniji Limon, posle 11. septembra, predsednik Buš je zaustavio ulazak izbeglica u SAD na šest meseci da bi se sprovela bezbednosna provera. Rezultat je dvogodišnji proces provere biografije izbeglica, koji obuhvata 21 korak i u kojem učestvuju brojne bezbednosne agencije.\n“Rizik da će ljudi proći kroz veoma ozbiljne, stroge provere u tom programu da bi vršili nasilje u SAD je izuzetno, izuzetno mali”, smatra Brigeti.\nTramp je obećao da će sirijske izbeglice koje su već u SAD poslati kući – kada stupi na dužnost.\n“Ako svesno nekoga ko je pobegao iz neke zemlje i dobio status izbeglice prinudno vratite u zemlju odakle je pobegao, to je protivno međunarodnom pravu. Takav čin je jedan od smrtnih grehova međunarodnog humanitarnog prava”, ističe Ruben Brigeti.\nStručnjaci za pitanja izbeglica spekulišu da će Tramp uvesti zabranu dolaska izbeglica iz konfliktnih područja sveta dok se ne sproveda dodatna bezbednosna provera. To će pogoditi 40 do 45% svih izbeglica koje dolaze u SAD.


Evropska unija (EU) - Uprava za sprečavanje pranja novca\nPočetna > Međunarodna saradnja > Evropska unija (EU)\nS obzirom na to da je pranje novca jedna složena, veoma rasprostranjena aktivnost u koju je uključeno više lica, njom se moguće baviti iz nekoliko uglova. Kao i uvek, fokus je na tome da se urede finansijske institucije sa namerom da se spreči pranje novca i aspekti koji se tiču aspekata policije i tužilaštva.\nKamen temeljac evropskog sistema za sprečavanje pranja novca i dalje je Treća direktiva o sprečavanju pranja novca, koja je usvojena 2005. godine. Ova direktiva zahteva od finansijskih institucija i pojedinih nefinansijskih institucija, takozvanih čuvara sistema (eng. gatekeepers) da finansijsko-obaveštajnoj službi prijavljuju svaku sumnjivu i neuobičajenu transakciju ili aktivnost. Direktiva u pravo EU uvodi izmenjenih Četrdeset preporuka FATF-a, organizacije koja postavlja standarde u borbi protiv pranja novca i finansiranja terorizma.\nFinansijsko-obaveštajne službe (FOS) imaju ključnu ulogu u borbi protiv pranja novca i finansiranja terorizma. Finansijsko-obaveštajne službe su nadležne da primaju, traže, analiziraju i prosleđuju informacije nadležnim organima o potencijalnom pranju novca ili finansiranju terorizma. Obično su smeštene u okviru policije ili administrativnih organa koji za svoj rad obično odgovaraju ministarstvu finansija.\nObavezu obaveštavanja FOS-a o sumnji na pranje novca ima određen broj pravnih i fizičkih lica, kao što su banke, finansijske institucije, notari ili kazina. Ova lica moraju FOS-u bez odlaganja dostaviti obaveštenje o sumnjivoj transakciji u slučaju kada znaju ili sumnjaju da se vrši ili je izvršeno pranje novca ili finansiranje terorizma, ili je došlo do pokušaja izvršenja. Ukoliko FOS utvrdi osnov sumnje na pranje novca ili finansiranje terorizma, izveštaji se tada dostavljaju nadležnim organima, između ostalih policiji i stranim FOS. Na osnovu tih izveštaja po potrebi se mogu pokrenuti kriminalističke istrage.\nKoordinacija na nivou EU\nKomisija je uložila velike napore na koordinaciji i saradnji između različitih FOS i na usklađivanju krivičnih sankcija za pranje novca. Operativna saradnja i razmena informacija među FOS EU učvršćena je projektom FIU-NET. Od osnivanja, ovaj projekat finansira Komisija i ima za cilj uspostavljanje bezbedne kompjuterske mreže za razmenu finansijsko-obaveštajnih podat


Gradiska.com - Uhapšen osumnjičeni za razbojništvo u kladionici\nčetvrtak, 29 april 2021 19:05\nUhapšen osumnjičeni za razbojništvo u kladionici\nPolicijski službenici Policijske uprave Gradiška, identifikovali su i lišili slobode lice inicijala M.D. iz Gradiške koje se sumnjiči da 28.04.202. godine u ulici Dositejeva nad radnicom kladionice počinilo krivično djelo ,,Razbojništvo“.\nRadeći na rasvjetljavanju krivičnog djela, policijski službenici identifikovali su i lišili slobode lice inicijala M.D. koje se sumnjiči da je prijetnjom upotrebe hladnog oružja – noža, od radnice otuđilo novac u iznosu od oko 2500 KM.\n„Izvršenim uviđajem, pokazom lica mjesta i pretresom kuće i pratećih objekata koje koristi navedeno lice, pronađeni su novac, nož i drugi predmeti koji će poslužiti kao dokaz u krivičnom postupku“, saopštili su iz PU Gradiška.\nO navedenom je obaviješten dežurni tužilac Okružnog javnog tužilaštva Banja Luka, koji je naložio da se preduzmu mjere i radnje na dokumentovanju predmeta, te da se u redovnoj proceduri protiv lica M.D. podnese izvještaj za počinjeno krivično djelo.\nViše iz kategorije: « Uz prijetnju nožem, opljačkao kladionicu\tPoziv hroničnim bolesnicima, RVI i osobama sa invaliditetom da se prijave za vakcinaciju »


General Motors će pustiti u prodaju najmanje dvadeset potpuno električnih automobila od 2023. godine - SMT\nGeneral Motors će pustiti u prodaju najmanje dvadeset potpuno električnih automobila od 2023. godine\nHome » Posts » General Motors će pustiti u prodaju najmanje dvadeset potpuno električnih automobila od 2023. godine\nGeneral Motors najavio je da će u narednih 18 meseci predstaviti dva nova električna vozila, prva od najmanje 20 koje će proizvođač automobila predstaviti do 2023. godine. GM je takođe posvećen tehnologiji hidrogenskih baterija za napajanje, konceptu čistog goriva koji još uvek zahteva značajnu nadogradnju infrastrukture pre nego što postane održiva alternativa.\nNa konferenciji u Detroitu, izvršni potpredsednik GM-a za razvoj globalnih proizvoda Mark Reuss, izjavio je da je kompanija „posvećena sveobuhvatnoj budućnosti,“ ali je upozorio da se to neće desiti na jednostavan način.\nNovi automobili koji će se uvesti zasnivaće se na saznanjima o automobilu Chevy Bolt, električnog vozila kompanije General Motors, koje je dobro prihvaćeno na masovnom tržištu. To ne znači da će buduća električna vozila kompanije izgledati kao Chevy, ali će deliti sličnu arhitekturu.\n„Šta god budemo uradili, sa stanovišta elektrifikacije, sledeća verzija će biti bolja od modela koji se sada nalaze na putevima,“ rekao je Reuss.\nSaopštenje General Motors-a dolazi zbog velikog pritiska na proizvođače automobila širom sveta da pređu na proizvodnju električnih vozila, dalje od automobila sa unutrašnjim sagorevanjem. Prošlog meseca Daimler AG, matična kompanija Mercedes-Benz-a, izjavila je da planira da do 2022. godine ponudi sve električne verzije svojih automobila. Volvo je rekao da će smanjiti proizvodnju gasnih vozila do 2019. godine, a Volkswagen je izjavio da će elektrificirati svoju kompletnu liniju od 300 automobila do 2030. godine.\nGM je takođe predstavio novo konceptno vozilo pod nazivom SURUS, odnosno Silent Utility Rover Universal Superstructure sa pogonom na četiri točka i baterijskim punjenjem sa dva električna motora. Reuss je rekao da će GM-ovi automobili sa pogonom na vodonik verovatno biti podobni za komercijalnu upotrebu.\nElektrifikacija vozila postaje sve više zastupljena, ali automobili sami po sebi predstavljaju samo mali deo čitavog tržišta. Međutim, Reuss je uveren u GM-ov uspeh i smatra da će nova vozila biti profitabilna.


Delegacija Biroa Nacionalne garde SAD-a danas ipak u posjeti BiH - Bportal.ba - Najvažnije vijesti iz BiH\nPlanirana posjeta delegacije Biroa Nacionalne garde SAD Ministarstvu odbrane BiH ipak će biti realizirana danas zbog novih okolnosti, a ne sutra kako su ranije obavijestili iz tog ministarstva. Isto tako delegacija će posjetiti i Predsjedništvo BiH.\nU saopćenju za javnost iz Ministarstva se navodi da će posjeta proteći bez prisustva medija, a nakon sastanka s najvišim predstavnicima MOBiH bit će izdato saopćenje za javnost.\nPredsjedavajući Predsjedništva BiH Milorad Dodik i član Predsjedništva BiH Šefik Džaferović primit će generala Josepha Lengyela, šefa Biroa Nacionalne garde i člana Zajedničkog štaba SAD-a danas u 18 sati.\nDelegacija Biroa Nacionalne garde Sjedinjenih Američkih Država, koju predvodi načelnik Biroa general Joseph L. Lengyel, sastat će se s ministricom odbrane BiH Marinom Pendeš i drugim najvišim predstavnicima Ministarstva i Zajedničkog štaba Oružanih snaga BiH.\nKako je ranije najavljeno Lengyel, koji predvodi delegaciju američkog biroa, danas je trebao da se sastane s predsjedavajućim Predsjedništva BiH Miloradom Dodikom i članom Predsjedništva Šefikom Džaferovićem, kao i s ministricom odbrane BiH Marinom Pendeš, ali zbog nepovoljnih vremenskih uslova i nemogućnosti slijetanja aviona s američkom delegacijom na sarajevski aerodrom, ti susreti su odgođeni.\nOznačeno: Joseph Lengyel, Ministarstvo odbrane BiH, predsjedništvo BiH\nObjavljeno šta od imovine imaju nosioci javnih funkcija u Kantonu Sarajevo\nUred za borbu protiv korupcije i upravljanje kvalitetom KS predstavio je danas Registar podataka o imovini nosilaca javnih funkcija u Kantonu Sarajevo. Kako je saopćeno iz Vlade Kantona Sarajevo, to je rezultat zajedničkog rada Ureda, Vlade KS, uz podršku misije OSCE-a u BiH. Registar možete pronaći OVDJE. (Bportal.ba/Faktor) Podijeli na društvene mreže!Share0Tweet0shares\nRadončić: Trebam li skočiti sa tornja da dokažem da nas ulazak u vlast ne zanima\nPredsjednik SBB-a Fahrudin Radončić komentarisao je , na pitanja novinara, nakon današnje sjednice Doma naroda BiH formiranje vlasti u BiH SBB nije zainteresovan za ulazak u vlast, tim prije jer SDA, zajedno sa HDZ-om BiH i SNSD-om ima dovoljan kapacitet da formira većinu na državnom, ali i na federalnom nivou, kazao je predsjednik SBB-a Fahrudin […]\nGigant bh. vojne industrije povećava proizvodnju i zbog toga traži 126 novih radnika


Prvi stanovnici u novom delu grada krajem 2020. godine: Kvadrat 500 evra, 548 + 1.472 stana\nPrvih 548 stanova je prva faza ovog projekta\nIzgradnja prvih 548 stanova u Novom Sadu za pripadnike službi bezbednosti, policiju, BIA, vojsku, zatvorsku stražu počeće 7. avgusta naselju Jugovićevo, pored kasarne, rekao je gradonačelnik Novog Sada Miloš Vučević.\nOn je najavio da će početku radova prisustvovati i premijerka Srbije Ana Brnabić.\n"Prvih 548 stanova je prva faza ovog projekta i očekujemo da prvi stanovi budu useljeni krajem 2020. godine. Potom nas čeka još 1.472 stana u drugoj fazi isto na Jugovićevu.\nPripadnici službi bezbednosti za ove stanove plaćaće 500 evra po kvadratnom metru. Grad je urbanističkim planovima u tom delu predvideo i izgradnju vrtića i škole", rekao je Vučević.\n"Krajem sledeće godine očekujemo gotov projekat atletskog centra, tako da će taj deo grada gde će živeti gotovo deset hiljada ljudi kompletno biti opremljen svim sadržajima koji obezbeđuju kvalitetan život ljudima", rekao je Vučević.\njugovićevo nekretnine Novi Sad novo naselje


Ovaj lijek koristi se u liječenju virusa korona - BIGportal.ba\n16 Aprila, 2020 16 Aprila, 2020 0364\nLijek pod zaštićenim nazivom MALCOVIR®, kojeg je razvila kompanija ZADA Pharmaceuticals iz Lukavca i koji se koristi u terapiji liječenja virusa korona, od danas je dostupan na tržištu Bosne i Hercegovine.\n“Menadžment je na vrijeme prepoznao potrebu za razvojem ovog lijeka i uspjeli smo, evo, prvi u Bosni i Hercegovini, ali i na području jugoistočne Evrope, da ovaj lijek učinimo dostupnim našim klinikama i građanima, a zatim i svim ostalim zainteresiranim”, izjavio je za Preporod.info osnivač i vlasnik ove kompanije Davud Zahirović, prenosi MINA.\n“Nama je bilo najbitnije da razvijemo lijek i da krenemo s njegovom proizvodnjom”, kazao je doktor Zahirović, pojašnjavajući da je riječ o proizvodu Hidroksihlorohin film tableta 200 mg, koje će se na tržištu pojaviti pod zaštićenim imenom MALCOVIR®.\n“Uz MALCOVIR®, proizvodimo i lijek AZID, koji je takođe dio terapije za liječenje osoba zaraženih korona virusom. Prve pošiljke novog lijeka biće upućene centralnim apotekama u klinikima koje već imaju hospitalizirane osobe zaražene korona virusom”, dodao je Zahirović.\n“Vi ste ono što ne valja u ovom gradu”: Roštiljali ispred škole u jeku pandemije


Lorin Vol Humphrey Nemar/ sunday mirror)\nLorin Vol iz Londona udala se za Pola Vajta kada je imala samo 19 godina. Njena mama Džuli, koja ima 53 godine, finansirala je njihovo venčanje, a ćerka je, želevši da joj za to zahvali, odlučila da mamu povede na medeni mesec.\nOsam nedelja kasnije, njen muž Pol se iselio, a devet meseci dobio je dete – sa njenom majkom.\n"Pol se uvek dobro slagao sa mojom majkom. Nikada nisam pomislila da je to čudno jer mu je ona tašta i samo se lepo ponašao prema njoj. Smejali su se zajedno, ali nikada me to nije brinulo, zašto bi?", priča Lorin.\nLorin Vol sa majkom\n"Jedva sam čekala brak sa Polom, ali jedva da se mastilo osušilo na venčanom listu kada se on promenio".\nLorin kaže da je njen muž ubrzo počeo da joj brani da vidi njen telefon, a četiri nedelje kasnije njena sestra je u majčinom telefonu pronašla poruke između zeta i majke.\nMajka je na početku sve poricala govoreći im da su to gluposti, a kada je pitala svog muža o tome, kaže da je "pobeleo i nije mi dozvolio da mu vidim telefon".\nNekoliko dana kasnije, Pol je skinuo burmu i napustio nju i sedmomesečnu ćerkicu koju su u međuvremenu dobili.\nPočeo je da živi sa bivšom taštom, Lorin je ostala zapanjena izdajom dvoje najbliskijih ljudi.\n"Bolesno. To je najgora stvar koju majka može da uradi kćerki", poručuje.\nMajka sa bivšim zetom, a sadašnjim partnerom\nLorin se prisetila i kako ju je majka lagala dok je bila trudna sa njenim mužem, izgovarajući se da joj je stomak veći "zbog ciste".\n"Zatim je pokušala da me ubedi da je neki drugi momak otac njenog deteta, ali znala sam istinu. Kasnije su Pol i moja majka zvanično objavili da su u vezi".\nLorin Vol sa novim partnerom\nPet godina kasnije, Pol je oženio svoju nekadašnju taštu.\nKaže da je majka pokušavala da se pomiri sa njom, ali da se vrlo retko viđaju, a i to radi samo zbog svoje ćerke.\nPreporuka « Legalizacija homoseksualnih brakova izazvala je naglo porast stope razvoda među lezbijkama Tramp se iz Bele kuće preselio u još veću kuću »


Koliko ih još spava, a ko se probudio iz špijunskog sna\nHladni rat ili hladni mir\nBrisel je i dalje u znaku najvećeg skandala decenije. Oni koji su poverovali da kraj Hladnog rata takođe predstavlja i kraj ruskog obaveštajnog rada na Zapadu, ponovo su se zamislili.\nOčigledno je da je ruska spoljna obaveštajna služba (SVR) izvela jednu od najuspešnijih obaveštajnih operacija usmerenih protiv NATO-a, koristeći se uslugama zvaničnika vlade Estonije, Hermana Sima, zaduženog za tajnu koordinaciju između NATO i Evropske Unije.\nZvaničnici NATO ocenjuju ruski prodor u Alijansu kao "katastrofu". Herman Sim nije bio samo relikt iz doba Kim Filbija.\nOn je bio oštrica jedne od najvažnijih misija NATO u sprovođenju nove strategije odbrane Alijanse od sajber-napada. On je čak bio i šef vladinih delegacija u bilateralnim razgovorima o zaštiti protoka tajnih informacija i važan učesnik u kreiranju sistema zaštite informacija Evropske Unije i NATO-a.\nAko je suditi po dokumentima vezanim za istragu, Herman Sim je ruskim obaveštajcima predao preko 2.000 stranica materijala rangiranog kao izuzetno poverljiva dokumentacija zemalja NATO Alijanse.\nTokom istrage utvrđeno je da je KGB stupio u kontakt sa SIM-m 1980. godine kada je Moskva shvatila da će Estonija najverovatnije dobiti nezavisnost. Klasičan saradnički odnos uspostavila je SVR, naslednica KGB, kada je, sredinom 1990. godine Estonija postala kandidat za prijem u NATO.\nKodifikovan kao "spavač" Sim je uspeo da napreduje u karijeri, što mu je omogućilo da ima uvida u tajna dokumenta koja su razmenjivali NATO i Evropska Unija. To su bile poverljive analize NATO o Kosovu, ratu u Gruziji i programu raketnog štita.\nOvaj slučaj neki porede sa slučajem Oldrica Ejmsa, agenta CIA, koji je KGB-u godinama dostavljao poverljive informacije Agencije. Kao i u slučaju Ejms, kada je američka strana reagovala proterivanjem rezidenta SVR u Vašingtonu, Lisenka, a ruska za persona non grata proglasila rezidenta CIA, Morisa, tako je i Brisel proterao dva visoko rangirana člana ruske Misije pri Alijansi, šefa političkog deska Viktora Kočunova i atašea i izvršnog sekretara Misije, Vasilija Čižova. Ruska strana je ovo nazvala "provokativnim gestom" i upozorila NATO na konsekvence, stavljajući do znanja, da u skladu sa ustaljenom diplomatskom praksom, ovakav čin ne može ostati bez odgovora.\nUlje na vatru i vojna vežba Alijanse u Gruziji, pa se rutinski špijunski skandal opasno približio prekidu odnosa Rusija-NATO. Rusko Ministarstvo spoljnih poslova je saopštilo kanadskom Ambasadoru da proteruje dvoje službenika Informativnog centra NATO u Moskvi, kao odgovor na "neprijateljski akt Alijanse u odnosu na članove ruske Misije pri NATO".\nUzajamna proterivanja sovjetskih i NATO diplomata tokom Hladnog rata, predstavljala su rutinu, ali sadašnja događanja su bila za neke iznenađenje, budući da su, tokom poslednjih meseci, Rusija i NATO povratili komunikaciju i saradnju.\nMeđutim, obaveštajni rad uvek traje. Samo je ovoga puta koincidirao sa napregnutim odnosima između partnera postavši komplikovanim miksom činjenica koji opštu situaciju može dovesti do tačke ključanja.\nRuska spoljna obaveštajna služba je postigla svoj cilj i pokazala koliko je bezbednost postala ozbiljan problem u širenju Alijanse.\nDalekovida, kao sto je uvek bila, SVR je, bez sumnje, daleko ranije ugradila u mozaik Zapada svoje kockice. Ono što je zabrinjavajuće je činjenica da niko, jos uvek, ne zna kako da počne sa ponovnom izgradnjom novog sistema elektronske odbrane Alijanse.\nKako je to jedan zvaničnik na Zapadu rekao "možda se Hladni rat i završio pre skoro 20 godina, ali smo mi ipak još daleko od toga da se oslobodimo uvežbanih komunističkih agenata koji kod nas i dalje deluju".\nTačno je. Da li je ovo još uvek Hladni rat ili je nastupio Hladni mir, ipak od ovakvih i sličnih neuspeha niko od nas nije siguran, pogotovo sto niko i ne želi da se odrekne obaveštajnog rada.


Moguće objedinjenje zona i produženje 108-ice do Pančeva - www.lobi-info.rs\nBojan K. 14. novembra 2015., 12:28 3.2k Views\nPredhodnih dana su se vodili razgovori o delimičnom objedinjavanju usluga ATP Pančevo i GSP Beograd odnosno moguće uvođenje jedne karte za ATP i prve dve beogradske zone.\nŠto znači da bi Pančevci uskoro mogli biti integrisani u sistem „Bus Plus“-a odnosno da se linije ATP Pančevo objedine sa javnim gradskim prevozom u Beogradu.\nDirektor ATP-a poručuje da su u toku ozbiljni pregovori sa GSP. Ukoliko bude postignut dogovor o ujednačavanju tarifnog sistema, žitelji Pančeva će sa samo jednom mesečnom kartom moći da plate prevoz i u Pančevu i u Beogradu.\n– Najveći broj putnika imamo na relaciji Pančevo – Beograd i zato želimo da im obezbedimo što bolji i jeftiniji prevoz – rekao je Milenko Krajnović, direktor ATP Pančevo.\nI dodaje, već smo održali nekoliko sastanaka sa gradskim upravama Pančeva i Beograda, kao i kolegama iz GSP. Jedna od ideja je da se obezbedi mesečna karta kojom bi putnici mogli da se prevoze autobusima ATP i vozilima GSP u prvoj i drugoj zoni u Beogradu.\nNaravno pored dogovora između GSP-a i ATP-a moraju predhodno da se dogovore Direkcije za javni prevoz Beograda i Pančeva.\nPre nekoliko meseci gradonačenik Beograda Siniša Mali je predložio da se Pančevo poveže javnim gradskim prevozom jer je bliže centru Beograda od pojedinih prigradskih opština i naselja.\nUkoliko se Beograd i Pančevo dogovore najverovatnije će linija 108 biti produžena. Autobus na 108-ici trenutno saobraća od Omladinskog stadiona do naselja Reva a okretnica je udaljena samo 2,5km od centra Pančeva.\nPrethodna objava Usporen saobraćaj kod Zrenjaninske petlje zbog asfaltiranja\nSledeća objava SRAMOTA! Novi parkić u Borči uništen i zapušten (FOTO)